Minuri/sinhala-corpus-wikipedia huggingface dataset:
ඇද විවේකය ලැබූ පසු ඔහු නැවතත් සාමාන්‍ය තත්ත්වයට පත්ව ශක්තිමත් වී ඇති නමුත් මෙම සිදුවීමෙන් මාස තුනකට පමණ පසුව ශාන්ත ඇක්වයිනාස් ස්වර්ගස්ථ විය
වර්ශ 1274 මැයි මාසයේදී ශාන්ත ඇක්වයිනාස්ව දෙවන ලියොන් කවුන්සිලයට කැඳවන ලද අතර එහිදී ඔහු ඔහුගේ කෘතින් IV වන උර්බන් පාප්තුමා හට ඉදිරිපත් කිරීමට නියමිතය විය
මේ සඳහා සඳහා යමින් සිටියදී ශාන්ත ඇක්වයිනාස්ගේ හිසට ගසක අත්තක් වැදීම නිසා ඔහු රෝගාතුර විය
සුවය ලබා ගැනීම සඳහා ඔහුව මොන්ටේ කැසිනෝ ඇබේ වෙත ගෙන යන ලද අතර පසුව ඔහු නැවත පිටත් විය
අවාසනාවකට මෙන්, ඔහු යළිත් වරක් රෝගාතුර වූ අතර සිස්ටර්සියානු ෆොසානෝවා ඇබේහි නතර විය
එහි තාපසයන් විසින් ඔහුව දින කිහිපයක් තිස්සේ රැකබලා ගත්හ
නමුත් වර්ශ 1274 මාර්තු මස 07 වැනිදා වයස අවුරුදු 49 දී පමණ ශාන්ත ඇක්වයිනාස් ස්වර්ගස්ථ වූ අතර වර්ශ 1323 ජූලි මස 18 වැනිදා XXII වන ජුවාම් ශුද්ධෝත්තම පාප්වහන්සේ විසින් එතුමාව ශුද්ධවරයට ඔසවන ලදී
lk කතෝලික දේවධර්ම ලිපි
 මහා දේවධර්මවේදී ශුද්ධ වූ තෝමස් ඇක්වයිනස් තුමන්
මුල් දිවිය හා ධර්මදූත මෙහෙවර 
කොලුන්ග්සාඩ් ගේ මුල් ජීවිතය පිළිබඳ තොරතුරු ස්වල්පයකි
ඉතිහාස වාර්තාවල ඔහුගේ නිශ්චිත උපන් ස්ථානය හෝ උපන් දිනය සඳහන් නොවන අතර ඔහුව හුදෙක් "Pedro Calonsor, el Visayo" ලෙස හඳුනාගෙන ඇත
ගුවාම්හි කැටචිට් හිදී  ජේසු නිකායික නේවාසික පාසලක ප්‍රාථමික අධ්‍යාපනය ලැබීය
මිෂනාරි සේවය සඳහා අවශ්‍ය වූ බැවින් ඔහු චිත්‍ර ඇඳීම,  ගායනය, රංගනය සහ වඩු වැඩ කිරීමේ කුසලතා ද ඔප්නැංවී ඇත
1668 දී, එවකට 14 හැවිරිදි වියේ පසුවූ කොලුන්ග්සාඩ්, ස්පාඤ්ඤ ජේසු නිකායික මිෂනාරිවරුන් සමඟ කන්‍යා මරිය තුමියට ගෞරව කිරීම සඳහා පෙර වසරේ මරියානා දූපත්  ලෙසින් නම් කරන ලද Islas de Los Ladrones වෙත යාමට තෝරාගත් දූත පිරිසේ විය
කැමරෝස් දූපතේ අවශ්‍ය පහසුකම් අවම  නිසාත්, වනාන්තර සහ භූමි ප්‍රදේශය හරහා ගමන් කිරීම දුෂ්කර වූ නිසාත්, මරියානා සුළි කුණාටුවෙන් නිතර විනාශ වූ නිසාත් දිවයිනේ මිෂනාරි ජීවිතය දුෂ්කර විය
කෙසේ වෙතත් මෙම මෙහෙයුම නොපසුබට වූ අතර, ප්‍රදේශවාසීන් සැලකිය යුතු පිරිසක් බව්තීස්ම විය
ප්‍රාණපරිත්‍යාගය

ගුවාම් හි පිටුවහල් කරන ලද මැනිලාහි අපරාධකරුවෙකු වූ චෝකෝහ් නම් චීන ජාතිකයෙක් මිෂනාරිවරුන්ගේ බව්තීස්ම ජලය විෂ සහිත බවට කටකතා පතුරුවා හැරීමට පටන් ගත්තේය
බව්තීස්ම වූ සමහර රෝගී ළදරුවන් අවසානයේදී මිය ගිය නිසා, බොහෝ දෙනෙක් කතාව විශ්වාස කළ අතර මිෂනාරිවරුන් වගකිව යුතුය යන්න කටකතා ලෙස පැතිරිණි
මිෂනාරිවරුන් පිළිකුල් කළ මැකන්ජාස් වරුන් තරුණ පිරිමින්  විසින් චොකෝට පහසුවෙන්ම සහාය විය
එස්තෙබෑන් නම් පලාගිය සහකාරිය සෙවීමේදී කොලුන්ග්සාඩ් සහ සැන්විතෝරෙස් 1672 අප්‍රේල් 2 වැනිදා ගුවාම් හි ටූමෝන් නම් ගම්මානයට පැමිණියහ
ගමේ ප්‍රධානියා මාතාපන්ග් ගේ බිරිඳ දියණියක ප්‍රසූත කර ඇති බව ඔවුහු දැනගත්හ
වහාම දරුවා බව්තීස්ම කිරීමට ගියේය
චොකෝගේ අවලාදවලින්  බලපෑමට ලක් වූ ප්‍රධානී මාතාපන්ග් දැඩි ලෙස විරුද්ධ විය
ඔහුට සන්සුන් වීමට ටික වේලාවක් ලබා දීම සඳහා, මිෂනාරිවරු ගමේ ළමයින් සහ වැඩිහිටියන් කිහිප දෙනෙකු අසල වෙරළට රැස් කර දේශනා කළෝය
ඔවුන් මාතාපන්ග් ට ඔවුන් සමඟ එක්වන ලෙස ආරාධනා කළ නමුත්, ඔහු දෙවියන් වහන්සේ සමඟ කෝපයෙන් සිටින බවත් ක්‍රිස්තියානි ඉගැන්වීම් එපා වී ඇති බවත් දැඩිව අවධාරණය කරන ලදී
මිෂනාරිවරුන් මරාදැමීමට අධිෂ්ඨාන කර ගත් මාතාපන්ග් ගොස් වෙනත් ගැමියෙකු වන හිරාඕ නම් මිථ්‍යාදෘෂ්ටිකයෙකු ඒ සඳහා යොදවා ගැනීමට උත්සාහ කළේය
ඔහු  මුලදී එය ප්‍රතික්ෂේප කළේ, ස්වදේශිකයන් කෙරෙහි මිෂනාරිවරුන්ගේ කාරුණික බව සිහිකරමින් ය
නමුත් මාතාපන්ග් ඔහුව බියගුල්ලෙකු ලෙස හංවඩු ගැසූ විට කෝපයට පත් වූ ඔහු අවසානයේ දි කොලුන්ග්සාඩ් මුනිතුමන් හා ඔහුගේ හිතවතා වූ සැන්විතෝරස් ව මරණයට පත් කිරීමට එකඟ විය
මාතාපන්ග් ඔහුගේ නිවසින් බැහැරව සිටියදී, සැන්විතෝරස් සහ කොලුන්ග්සාඩ්, දැරිය ඇගේ ක්‍රිස්තියානි මවගේ කැමැත්ත ඇතිව බව්තීස්ම කළහ
මාතාපන්ග් තම දියණියගේ බව්තීස්මය ගැන දැනගත් විට,  තවත් කෝපයට පත් විය
ඔහු ප්‍රචණ්ඩ ලෙස හෙල්ල  එල්ල කළේ ඔවුන්ව මඟහැර යාමට සමත් වූ කොලුන්ග්සාඩ් වෙතටය
එහිදී ඔහුට බේරී සිටිය හැකි නමුත් ඔහුගේ හේතවතා වූ සැන්විතෝරස්  අතහැර නොයන ලදී
කොලුන්ග්සාඩ් ගේ පපුවට හෙල්ල පහර වැදී බිම වැටුණි
හීරාඕ වහාම ක්‍රියාත්මකව  පිහියකින් පහර දී කොලුන්ග්සාඩ් ව මරණයට පත් කළේය
පසුව ඔහුගේ හිතවතා වූ සැන්විතෝරස් ද මරණයට පත් කර දෙදෙනාගේම සිරුරුගෙන පාදවල ගල් ගැටගසා පිලිපීන මුහුදු ප්‍රදේශයේ වූ ටියුමන් බොක්කට හෙලන ලදී
ඒ 1672 අප්‍රේල් මස දෙවැනිදා ය
සාන්තුවරභාවය හිමිවීම

කතෝලික සභාව විසින් සාන්තුවරභාවයට එසවීම සඳහා එතුමන්ගේ මැදිහත්කමින් සිදුවූ ප්‍රාතිහාර්ය න් 2011 දෙසැම්බර් 19 වන දින ශුද්ධාසනය නිල වශයෙන් අනුමත කරන ලදී
හදුනාගත් ප්‍රාතිහාර්යය සිදු වන්නේ 2003 මාර්තු 26 වන දින, හෘදයාබාධයකින් පැය දෙකකට පසු සායනිකව මිය ගිය බව ප්‍රකාශ කළ ලෙයිට්හි කාන්තාවක් සඳහා  වෛද්‍යවරයකු විසින්  කොලුන්ග්සාඩ් මුනිතුමන් ගේ මැදිහත්වීම ඉල්ලා සිටීමෙන් නැවත ඇයට දිවි ලැබුණු විටය
කාදිනල් ඇන්ජලෝ අමාටෝ විසින් මෙහි මුලසුන දැරීය
16 වන බෙනඩික්ට් පාප් වහන්සේ ප්‍රාතිහාර්යයන් සත්‍ය සහ විශ්වාස කිරීමට සුදුසු ඒවා ලෙස පිළිගනිමින් නිල ප්‍රකාශන අනුමත කර අත්සන් කර ඇති බව ඔහු පසුව හෙළි කළේය
නව සාන්තුවරයන්ගේ ශාන්තුවරභාවය ප්‍රකාශයට පත් කරන ලෙස කාදිනල් අමාටෝ නිල වශයෙන් පාප් වහන්සේට පෙත්සමක් ඉදිරිපත් කළේය
2012 ඔක්තෝම්බර් 21 වන දින 16 වන බෙනඩික්ට් පාප් වහන්සේ විසින් ශාන්ත පීතර  බැසිලිකා දෙව්මැදුරේ දී  කොලුන්ග්සාඩ් ව ශුද්ධවරයට ඔසවන ලදී
මංගල්‍යය

මැනිලාහි ශුද්ධ වූ  ලොරෙන්සෝ රුයිස් මුනිතුමාගෙන් පසුව, රෝමානු කතෝලික පල්ලිය විසින් සාන්තුවරයෙකු ලෙස ප්‍රකාශයට පත් කරන ලද දෙවන පිලිපීන ජාතිකයා ශුද්ධ වූ පේද්‍රෝ කොලුන්ග්සාඩ් මුනිතුමා ය
සෑම වර්ෂයකම අප්‍රේල් 2වන  දින ආශිර්වාද ලත් ඩියාගෝ ලුයිස් ද සැන්විටෝරස් සමඟ ශුද්ධ වූ පේද්‍රෝ කොලුන්ග්සාඩ් මුනිතුමන්ගේ මංගල්‍යය සමරන්නීය
අඩවියෙන් බැහැර පිටු 
 ශුද්ධ වූ පේද්‍රෝ කොලුන්ග්සාඩ් මුනිතුමා
ඇෆ්ගනිස්ථාන ක්‍රිකට් කණ්ඩායම 2022 නොවැම්බර් මාසයේදී ශ්‍රී ලංකාවේ සංචාරය කරන්නේ එක්දින ජාත්‍යන්තර (ODI) තරඟ තුනකට ක්‍රීඩා කිරීමටයි
මෙම තරඟ සමාරම්භක 2020-2023 ICC ක්‍රිකට් ලෝක කුසලාන සුපර් ලීගයේ කොටසකි
තරග තුනම පල්ලෙකැලේ ජාත්‍යන්තර ක්‍රිකට් ක්‍රීඩාංගණයේදී පැවැත්වේ
සංචිත 

තරගාවලිය ආරම්භ වීමට පෙර ශ්‍රී ලංකාවේ භානුක රාජපක්ෂ ඔහුව සංචිතයෙන් නිදහස් කරන ලෙස ඉල්ලා සිටියේය
ප්‍රමෝද් මධුෂාන් ආබාධයකට ලක්වීම හේතුවෙන් ශ්‍රී ලංකා සංචිතයෙන් ද ඉවත් විය
ඒ වෙනුවට පිළිවෙලින් නුවනිදු ප්‍රනාන්දු සහ මිලාන් රත්නායක නම් කර ඇත
එදිජා තරගමාලාව

1 වන එදිජා තරගය

2 වන එදිජා තරගය

3 වන එදිජා තරගය

යොමු කිරීම්

බාහිර සබැඳි 

 ESPNcricinfo හි තරගමාලා පිටුව

2022
ක්‍රිකට්
ශ්‍රී ලංකාව තුළ ක්‍රිකට්
ඉවෝන් ජොන්සන් (මියගියේ ජුලි 1, 2005) ඝාතනය වන විට ශ්‍රී ලංකාවේ ජීවත් වූ 19 හැවිරිදි ස්වීඩන් ජාතික කාන්තාවකි
ශ්‍රී ලංකාවේ රාජගිරියේ රෝයල් පාර්ක් නිවාස සංකීර්ණයේ පඩිපෙළේදී ජූඩ් ශාමන්ත ඇන්තනි ජයමහ විසින් ඇයට පහර දී මාරාන්තික ලෙස ගෙල සිරකර මරා දමන ලදී
ප්‍රධාන ලෙස මොට බලයකින් හිස් කබල කම්පනය වුවද, මරණයට හේතුව ඇදුමකින් හෝ අතින් ගෙල සිරකිරීමෙන් හුස්ම හිරවීමයි
බොහෝ විට රෝයල් පාර්ක් මිනීමැරුම ලෙස මාධ්‍යවල පෙනී සිටි ජොන්සන්ගේ ඝාතන නඩුව බෙහෙවින් ප්‍රසිද්ධියට පත් විය
එය පසුව 2019 දී තවදුරටත් මහජන අවධානයට ලක් වූයේ එවකට ජනාධිපති මෛත්‍රීපාල සිරිසේන විසින් නිකුත් කරන ලද ජනාධිපති සමාව ජයමහට ලැබීම හේතුවෙනි
සමාව ලැබීමෙන් ටික කලකට පසු විවෘත ලිපියක් මගින් ජයමහ ඝාතනය සම්බන්ධයෙන් කනගාටුව පළ කළේය
පසුබිම

ඉවෝන් ජොන්සන් 
ඉවෝන් ජොන්සන් උපත ලැබුවේ  1985 අගෝස්තු 15 වන දින ස්වීඩන් ජාතික රොජර් ජොන්සන් සහ ශ්‍රී ලාංකික චමල්කා (පෙර සපරමාදු) ජොන්සන්ට දාව ය
ඇගේ සොහොයුරිය සහ ජයමහ සමඟින්, ඉවෝන් ඇගේ ප්‍රාථමික හා ද්විතීයික අධ්‍යාපන කාලය සඳහා කොළඹ ජාත්‍යන්තර පාසලට ඇතුළත් වූ අතර, පසුව ඇය විලාසිතා නිර්මාණකරණය හැදෑරීමට ඇමරිකා එක්සත් ජනපදයට සංක්‍රමණය වූවාය
ජූඩ් ශාමන්ත ඇන්තනි ජයමහ 
ජූඩ් ශාමන්ත ජයමහ උපත ලැබුවේ 1985 දී ප්‍රීති ජයමහ සහ සැන්ඩ්‍රා (පෙර ජෙනිෆර්) ජයමහ යන ධනවත් පවුලකට දාව ය
ඔහුගේ උපතින් වසරකට පසු ඔහුගේ දෙමව්පියන්ගේ විවාහය අස්ථාවර වීමට පටන් ගත් අතර 1996 දී ඔවුන් දික්කසාද විය
දික්කසාදයෙන් පසු ජයමහ තම පියා සමඟ ජීවත් වූයේ බගතල්ල පාරේය
ජයමහ වයිචර්ලි ජාත්‍යන්තර පාසල, කොළඹ ජාත්‍යන්තර පාසල සහ ACBT යන පාසල්වලට අධ්‍යාපනය ලබා ඇති අතර, ඔහුගේ පියා පවසන පරිදි ඝාතනය වන විට ඔහු ඕස්ට්‍රේලියාවේ උසස් අධ්‍යාපනය නිම කර නිවාඩුවක් ගතකර ගෙදර සිට ඇත
ඉවෝන්ගේ ඝාතනය වන විට ඔහු ඉවෝන්ගේ බාල සොහොයුරිය වූ කැරොලයින් ජොන්සන් සමඟ ආදර සබඳතාවයක නියැලී සිටියේය
ඇය එක්සත් ජනපදයේ සිටියදී ඇගේ මව සමඟ කළ සංවාදවලින් සනාථ වන පරිදි, ඉවෝන්, ජයමහගේ හැසිරීම් ගැන දැන සිට ඇත
කැරොලයින්ට ඔහු සමඟ සම්බන්ධයක් ඇති කර ගැනීමට ඉඩ නොදෙන ලෙස ඇය තම මවට දැඩි ලෙස අවවාද කළාය
එසේ තිබියදී, දහහත් හැවිරිදි කැරොලයින් සහ දහනව හැවිරිදි ජයමහ අතර සබඳතාව වර්ධනය විය
ඔහුගේ නව යොවුන් වියේදී, විකෘති සහ කැරලිකාර හැසිරීම් වල ලක්ෂණ පෙන්නුම් කළේය
කොළඹ අතිරේක මහේස්ත්‍රාත්වරිය හමුවේ සාක්ෂි දෙමින් කැරොලයින් චෝදනා කළේ ජයමහ විසින් කොළඹ ජාත්‍යන්තර පාසලේ සිසුවියක් ගැබිනියක් කර ඇති බවත් මීට පෙර පාසලට මත්කුඩු රැගෙන ඒම හේතුවෙන් පන්ති තහනමකට ලක්ව සිටි බවත්ය
ජයමහගේ තවත් පෙම්වතියන් ගණනාවක් ගැන දැන සිටියද ඇය ඔවුන්ගේ සම්බන්ධය දිගටම කරගෙන ගියාය
සොයා ගැනීම සහ අත්අඩංගුවට ගැනීම 
ඉවෝන්ගේ සිරුර 2005 ජුලි  01 වැනි දින උදේ 9.30 ට රාජගිරියේ රෝයල් පාර්ක් නිවාස සංකීර්ණයේ පඩිපෙළේ තිබී ගෘහ සේවිකාවක් වූ ෂෙලියා ඇන්තනී විසින් සොයා ගන්නා ලදී
ඇන්තනීගේ හාම්පුතා 19 වැනි මහලේ කුලී නිවැසියෙකුට භාණ්ඩ කිහිපයක් ලබා දෙන ලෙස ඉල්ලා සිටි අතර, ඇන්තනී පඩිපෙළ මත වැතිර සිටින සිරුර දුටුවේය
ඇන්තනි මහල් නිවාස සංකීර්ණයේ කළමනාකරු චන්ද්‍රපාල වනසිංහට අනතුරු ඇඟවීය
මෘත දේහය ගැන වනසිංහ මෙසේ සඳහන් කළේය
"ශරීරය බෝනික්කෙකුගේ මෙන් දිස් විය
පසුව මට එම සිරුර රොජර් ජොන්සන්ගේ දියණිය ඉවෝන්ගේ බව හඳුනා ගැනීමට හැකි විය
ඇගේ ඩෙනිම වළලුකර දක්වා ඇද දමා බෙල්ලේ ඔතා තිබුණි
" 

ජුලි 2 වෙනිදා සවස ජොන්සන්ගේ නිවසේදී ජයමහ අත්අඩංගුවට ගනු ලැබූ  අතර එහිදී ඔහු අගතියට පත් ජොන්සන් පවුලේ අය සහ ඉවෝන්ගේ මිතුරන් අතර සිටියේය
නඩු විභාගය, ඒත්තු ගැන්වීම සහ සිදුවීම් ප්‍රතිනිර්මාණය කිරීම 
ඔහු අත්අඩංගුවට ගැනීමෙන් පසු, දණ්ඩ නීති සංග්‍රහයේ  294 වගන්තියේ අර්ථ දක්වා ඇති වරද සම්බන්ධයෙන් වන, ඉවෝන් ජොන්සන් ඝාතනය සම්බන්ධයෙන් ජයමහට කොළඹ මහාධිකරණයේ අධිචෝදනා ගොනු කරන ලද අතර, ජූරි සභාවක් නොමැතිව විනිසුරුවරයෙකු ඉදිරියේ විභාග කරන ලදී
ඔහු 2006 ජුලි 28 වන දින සාපරාධී මිනීමැරුමක් සම්බන්ධයෙන් වැරදිකරු විය
ඔහු වරදකරු වී වසර 12ක බරපතල වැඩ සහිත සිරදඬුවමකට නියම වූ අතර ශ්‍රී ලංකා රුපියල් ලක්ෂ 3ක දඩයක් අය කරනු ලැබීය
විමර්ශන සහ අධිකරණ වෛද්‍ය දත්ත මගින් ඉවෝන්ගේ ඝාතනයට අදාළ සිදුවීම්වල ප්‍රගතිය තීරණය කිරීමට පැමිණිල්ලට හැකි විය
ඝාතනයට පෙර රාත්‍රිය 
2005 ජූනි  30 වැනි දින රාත්‍රී 8.30  ට ඉවෝන් සහ කැරොලයින්, රොජර් ජොන්සන්ගේ වාහනයේ බගතලේ පාරේ පිහිටි ඔහුගේ නිවසින් ජයමහව රැගෙන යාමට කටයුතු කළේ රාත්‍රියක බාර්-හොප්පිං සඳහා සූදානම් වීම සඳහා ය
කණ්ඩායම නවම් මාවතේ පිහිටි සිලෝන් ඔටෝමොබයිල් සංගමයේ ගොඩනැගිල්ලේ වයිට් හවුස් ඉන් හි පිහිටි "ග්ලෝ" නමින් හැඳින්වෙන බාර් එකක සහ හිල්ටන් කලම්බො හි ද බ්ලූ එලිෆන්ට් අතර එහා මෙහා ගමන් කළහ
ඔවුන් කොළඹ ජාත්‍යන්තරයේ ඉගෙනුම ලබන මිතුරන් සමඟ විවිධ ස්ථානවල සිටි අතර, රාත්‍රියේ අවසාන භාගයේදී ජොන්සන් පවුලේ කොරියානු මිතුරෙකු වන ඛොන් නම් පුද්ගලයා හමු විය
පසුව සිව්දෙනා නැවත හිල්ටන් වෙත ගිය අතර, ඔවුන්  ඉවෝන්ගේ මෝටර් රථය නැවත ලබා ගැනීමට පෙර මිනිත්තු 10ක් පමණක් රැඳී සිටියහ
කැරොලයින් චෝදනා කරන්නේ කිසියම් රාත්‍රියක ඇය සහ ජයමහ වාද විවාද ඇති වූ බවත්, පසුව ඉවෝන් කැරොලයින්ගේ චිත්තවේගීය පීඩාව ජයමහට චෝදනා කළ බවත්ය
කෙසේ වෙතත්, ජයමහගේ නීති උපදේශකවරයා කියා සිටියේ කැරොලයින් පවිත්‍ර නම් පුද්ගලයෙකු සමඟ කතා කිරීම සම්බන්ධයෙන් වාදය ආරම්භ වූ බවත්, ඉවෝන් ජයමහගේ පැත්ත ගත් බවත්ය
ඉවෝන් සහ ඛොන් ඉන් ටික වේලාවකට පසු නැවත ග්ලෝ වෙත පැමිණියහ
කැරොලයින් සහ ජයමහ කැබ් රථයක් කුලියට ගෙන රෝයල් පාර්ක්හි ජොන්සන්ගේ නිවස වෙත ආපසු පැමිණි අතර ජූලි 1 වැනිදා අලුයම 2
02 ට පැමිණියහ
23 වන මහලේ පිහිටි ඇගේ දෙමාපියන්ගේ නිවසට පැමිණි පසු, කැරොලයින් ඉවෝන් සමඟ නැවත පැමිණි බව ඇගේ දෙමාපියන්ට වැරදි ලෙස දැනුම් දුන්නාය
පසුව කැරොලයින් සහ ජයමහ කැරොලයින්ගේ කාමරයේ කෙටි කලක් නැවතී සිටි අතර, එහිදී කැරොලයින් ඉවෝන් ගැන විමසීමට ඛොන්ට දුරකථන ඇමතුමක් දුන්නාය
ඔහු සහ කැරොලයින් තම නිදන කාමරය තුළ ලිංගිකව එක් වූ බව ජයමහ පවසන අතර,  කැරොලයින් චෝදනා කරන්නේ ඇය සහ ජයමහ නැවතත් රණ්ඩු වූ බවයි. පෙ.ව. 2
20 - 2
30 අතර නිවසින් පිටවීමට පෙර ජයමහ ඔහුගේ දුරකථනයෙන් කුලී රථයක් කුලියට ගත්තේය
ඉවෝන් ජොන්සන්ගේ ඝාතනය 
ඉවෝන් පෙරවරු 2
50 ට රෝයල් පාර්ක් නිවාස සංකීර්ණයට ආපසු පැමිණියාය
23 වන මහලේ ඉවෝන් සෝපානයෙන් පිටවීමෙන් පසු ප්‍රහාරය ආරම්භ වූ බව යෝජනා කිරීමට සාක්ෂි හමුවී ඇත
ජයමහ විසින් ඉවෝන්ව පඩිපෙළ වෙතට යාමට බල කළ බව කියනු ලබන අතර, පසුව ඇති වූ ගැටුමේදී ඉවෝන් ලග තිබූ සියළු දෑ බිම වැටුනි
ජයමහ ඇගේ හිස පඩිපෙලේ පඩියක් අද්දරට කිහිපවරක් බලහත්කාරයෙන් පහර දුන් අතර,  ඇයගේ හිස් කබල  කැබලි 60කට වඩා කැඩී ගියේය
ඉවෝන් පඩිපෙළ හතරක් පහළට ඇදගෙන ගොස් ඇත
ඇගේ සිරුර 19 වන  මහලේ පඩිපෙළ මත තිබී සොයා ගන්නා ලදී
මරණයට හේතුව, මාධ්‍ය නිලධාරියෙකුට අනුව, මියගිය පුද්ගලයා විසින් පැළඳ සිටි ස්ට්‍රෙච් කලිසම් යුගලයකින් ගෙල තද කිරීමෙන් හුස්ම හිරවීමයි
පැමිණිල්ලට අනුව ජයමහ විසින් වින්දිතයාගේ කකුල් පිටුපසට නැමීමෙන් ඒවා තොණ්ඩුවක් බවට පත් කර ඇත
ඉවෝන්ගේ දේහය අසල තිබූ බැනිස්ටර් (පඩිපෙළක පැත්තේ ඇති සිරස් සහ අත් වැට මගින් සාදන ලද ව්‍යුහය) මත ජයමහගේ ලේ ගැලපීමේ සලකුණක් හමු විය
ඝාතනයෙන් පසු 
ඝාතනයෙන් පසු තම සිරුරේ සහ අත්වල සහ හිසකෙස්වල එකතු වූ ලේ සහ ද්‍රව්‍ය සේදීම සඳහා රෝයල් පාර්ක්හි තටාකයේ ස්නානය කළ බව ජයමහ පාපොච්චාරණය කළේ  ය
ජයමහගේ කුලී රථය අලුයම 3
30  අතර ඔහුගේ මිතුරා වන ෂෆ්රාස් රිල්වාන් මොහොමඩ් සමඟ පැමිණියේය
කුලී රථයේ රියදුරු සහ මොහොමඩ් පසුව ස්වාධීනව සාක්ෂි දෙමින් කියා සිටියේ ජයමහ බොක්සර් කොට කලිසමකින් සහ කමිසයකින් පමණක් සැරසී, නැමුණු කලිසම් යුගලයක් රැගෙන, රුධිරය නොපෙනෙන ලෙස පෙනී සිටි බවයි. 

කැරොලයින් චෝදනා කළේ ජූලි  1 වැනිදා උදෑසනින් පසු ජයමහ තමා සමඟ නිතර නිතර ඇසුරු කළ පුරුද්දෙන් බැහැර වූ බවයි. සාමාන්‍යයෙන් දිනකට ඔහුගෙන් ඇමතුම් කිහිපයක් ලැබුණද ඉදිරි දින එකහමාරක කාලය තුළ ඇයට ඔහුගෙන් දුරකථන ඇමතුම් නොලැබුණි
ජයමහ ද ජූලි 2 වැනිදා වනතුරු කැරොලයින් බලන්නට ගියේ නැත
අසාර්ථක අභියාචනය සහ මරණ දඬුවම 
ජයමහ 2011 සැප්තැම්බර් 21 සහ 2012 ජූලි 22 යන දිනවලදී අභියාචනයක් ඉදිරිපත් කළ අතර, ඊට ප්‍රතිචාර වශයෙන් නීතිපතිවරයා ඔහුට ලබා දී ඇති සිරදඬුවම දැඩි ලෙස සිරගත කිරීමේ සිට මරණ දණ්ඩනය දක්වා වැඩි කරන ලෙස පෙත්සමක් ඉදිරිපත් කලේය
අභියාචනා නඩුව ඩබ්ලිව් එල් රංජිත් සිල්වා සහ නලින් පෙරේරා යන විනිසුරුවරුන්ගේ ප්‍රධානත්වයෙන් 2012 මාර්තු  16, මාර්තු  19 සහ මැයි  3 යන දිනවල විභාග කරන ලදී
ජයමහගේ සහ නීතිපතිවරයාගේ අභියාචනා දෙකම දෙපාර්ශවයේම අභියාචනා දෙකටම පොදු වූ තනි තීන්දුවක් මගින් විසඳා ඇත
නඩු විභාගය අතරතුර, පැමිණිල්ලේ සහ අභියාචකයාගේ නීතිඥවරයා 2006 නඩුවේ කරුණු, සාක්ෂි සහ සාක්ෂි නැවත සලකා බලන ලදී
ආරක්ෂාව සඳහා නඩුව 
අභියාචකයාගේ නීතිඥවරයා නඩුව ආරම්භ කළේ ඝාතනයට පෙර ජයමහ සහ ඉවෝන් අතර සතුරුකමක් හෝ ගැටුමක් නොතිබූ බව තහවුරු කිරීමට උත්සාහ කිරීමෙනි
එවිට ජයමහගේ නීතීඥවරයා තර්ක කළේ අපරාධය සිදු වූ ස්ථානයේ තිබී සොයාගත් සටහන ජයමහ සමඟ නිශ්චිතව නොගැලපෙන බවයි. මේ අනුව, සමස්ත නඩුවම පරිවේශනීය සාක්ෂි මත පදනම් වූ අතර වෙනත් පුද්ගලයෙකු අපරාධය සිදු කිරීමට ඇති ඉඩකඩ පළමුව ඉවත් නොකර ජයමහට ගැටගැසීමට නොහැකි විය
අපරාධය සිදුවූ ස්ථානය ආසන්නයේ වැටී ඇති සියලුම පෞද්ගලික දේවල් එකක්වත් ජයමහට අයත් නොවන බවට ඔහුගේ නීතිඥවරයා තර්ක කළේය
තවද අපරාධය සිදු වූ ස්ථානයේ තිබී සොයා ගත් වෝහාරික සාම්පල ජයමහට නොගැලපෙන බව වෝහාරිකව විශ්ලේෂණ කළ අතර පඩිපෙළ මත තිබූ ලේ ගලන ශරීරයෙන් ගැලූ ලේ වලින් ජයමහ විසින් පැළඳ සිටියා යැයි කියන පාවහන් යුගලය හි තැවරීම වැළැක්විය නොහැකි බවත් ඒ සදහාද ලේ හෝඩුවාවක් නොතිබුණි
පොලිසියට දැනුම් දීමට පෙර අපරාධ ස්ථානයට කිහිප වතාවක්ම ගොස් ඇති බැවින්, අභියාචකයාගේ වරදකාරිත්වයට කෙල සාම්පලවලින් කිසිදු බලපෑමක් නොමැති බව විනිසුරුවරයා සොයා ගත්තේය
පරීක්‍ෂාවට ලක්වූ බූට් සපත්තු යුගලය ජයමහ විසින් ස්වේච්ඡාවෙන් භාරදුන් එකක් බවත්, ඒවා පොලිසිය විසින් සොයා නොගත් බවත් විනිසුරුවරයා නිරීක්ෂණය කළේය
අභියාචනා විභාගයේදී ඉදිරිපත් වූ සාක්ෂිවලින් පෙනී ගියේ ජයමහ බීමත්ව සිට ඇති බවයි. මිනීමැරුම් විනිශ්චය ආපසු හැරවීමට ජයමහ කොතෙක් දුරට මත් වී සිටියේද යන්න තීරණය කිරීම ඉවහල් විය
මරණ දඬුවම නියම කිරීම 
ඉවෝන්ගේ ඝාතනයේදී සහ ඉන් ටික කලකට පසුව ජයමහ විසින් ගනු ලැබූ ක්‍රියාමාර්ග සහ පූර්වාරක්ෂාවන් සමාලෝචනය කළ සභාපති විනිසුරුවරයා, ඒවා සාපරාධී නොවන මිනීමැරුම් තීන්දුවට නොගැලපෙන බව සොයා ගත්තේය
රෝයල් පාර්ක් තටාකයේ දිය නෑම, ලේ වැගිරෙන ඇඟලුම් ඉවත් කිරීම වැනි ජයමහගේ ක්‍රියාවන්හි ඇති වූ සූක්ෂ්ම සිතිවිල්ල, අධික ලෙස මත් වූ පුද්ගලයෙකුට නොතිබූ මනසක් ඇති කිරීමට හේතු වූ බව විනිසුරුවරයා සඳහන් කළේය
අවසානයේ විනිසුරුවරයා ජයමහ මිනීමැරුම් චෝදනාවට වරදකරු කොට ඔහුගේ මරණ දඬුවම වැඩි කළේය
ජයමහ විසින් නැවත වරක් අභියාචනයක් ඉදිරිපත් කිරීමෙන් පසු 2014 දී ශ්‍රේෂ්ඨාධිකරණය විසින් දඩුවම තහවුරු කරන ලදී
ජනාධිපති සමාව 
2019 නොවැම්බර් 9 වන දින, ජූඩ් ශාමන්ත ජයමහ මහතාට මෛත්‍රීපාල සිරිසේන මහතා විසින් ජනාධිපති සමාව ලබා දුන්නේ ඔහුගේ නිල කාලය අවසන් සතියේදීය
ජයමහ 2012 වසරේ සිට සිරගතව සිටි කුරුවිට බන්ධනාගාරයෙන් එදිනම නිදහස් විය
ජනාධිපති මාධ්‍ය අංශය නිකුත් කළ මාධ්‍ය නිවේදනයක දැක්වෙන්නේ බෞද්ධ ආගමික නායක රතන හිමියන්, පූජ්‍ය බද්දේගම සමිත හිමි සහ ආචාර්ය කැරදේවල පුන්නරතන නායක හිමියන්ගේ නිර්දේශ මත මෙම සමාව ලබාදී ඇති බවයි.

ජයමහගේ විවෘත ලිපිය 
2019 නොවැම්බර් 14 වන දින, කුරුවිට බන්ධනාගාරයෙන් නිදහස් වූ පසු, ජයමහ ශ්‍රී ලංකාවේ මහජනතාවට විවෘත ලිපියක් ලිවීය
මෙම ලිපියෙන් ජයමහ තම තරුණ අවධියේ ඔහුගේ හැසිරීම ඔහුගේ අස්ථාවර ළමා කාලයෙහි නිෂ්පාදනයක් ලෙස සැලකේ.

ජොන්සන් පවුලට විශේෂයෙන් යොමු කරන ලද ඔහුගේ ලිපියේ කොටසක, ජයමහ ඉවෝන්ව ඝාතනය කිරීම ගැන ඔහුගේ පසුතැවිල්ල සහ ශෝකය ප්‍රකාශ කරන අතර "දිගටම නිවැරදි කිරීමට උත්සාහ කිරීමට" ඔහුගේ ආශාව ප්‍රකාශ කරයි
ජයමහගේ ලිපියේ කොටසක් ද ඔහු නිදහස් කිරීම පිළිබඳ සමාජ ගැටළු විසඳීම සඳහා වෙන් කර ඇත
ඔහුගේ උසස් අධ්‍යාපනය සහ ලන්ඩන් ආර්ථික විද්‍යා පාසලෙන් ආර්ථික විද්‍යාව පිළිබඳ BSc උපාධියක්, ශ්‍රී ලංකා විවෘත විශ්ව විද්‍යාලයෙන් ව්‍යාපාර පිළිබඳ MSc උපාධියක් ලබා ගැනීම සහ ඔහුගේ ආචාර්ය උපාධිය අවසන් වීමට ආසන්න වීම ඔහුගේ හැසිරීමේ වෙනසක් සනාථ කරන බව ඔහු පවසයි
ජයමහ සිය ලිපිය අවසන් කළේ ඔහු සිරගත කිරීම පිළිබඳ කෙටි කාලසටහනක් මෙන්ම ඔහුට දෙවන අවස්ථාවක් ලබා දෙන ලෙස කරන ආයාචනයකිනි
ප්‍රතික්‍රියා සහ මතභේද 
ජනාධිපති සමාව ජනතා විමුක්ති පෙරමුණේ නායක සහ ජනාධිපති අපේක්ෂක අනුර කුමාර දිසානායක විසින් "ජනාධිපති මෛත්‍රීපාල සිරිසේනගේ නීති විරෝධී සහ සාධාරණීකරණය කළ නොහැකි පියවරක්" ලෙස සලකනු ලැබීය
2019 ජනාධිපති අපේක්ෂක සජිත් ප්‍රේමදාස තේරී පත් වුවහොත් සමාව අවලංගු කරන බවට පොරොන්දු විය
ගාල්ල රදගුරු අති උතුම් රේමන්ඩ් වික්‍රමසිංහ මහතා විසින් ජයමහ මහතාට සමාව ලබාදීම අනුමත කරන ලෙස ලිඛිතව දන්වා ඇති බවද ජනාධිපති මාධ්‍ය අංශය ප්‍රකාශ කළේය
2019 නොවැම්බර් 11 වැනි දින, වික්‍රමසිංහ රදගුරු ප්‍රකාශයක් නිකුත් කරමින්, සමාව ලැබීමට වසර කිහිපයකට පෙර, සිරකරුවන්ගේ පොදු පුනරුත්ථාපනය වෙනුවෙන් පෙනී සිටි, ජයමහ ගැන විශේෂයෙන් සඳහන් නොකළ, අනුමත කිරීම පැහැදිලි කළේය
ඉවෝන්ගේ සොහොයුරිය වන කැරොලයින් ජොන්සන් සමාවට එරෙහිව ප්‍රසිද්ධියේ කතා කර ඇති අතර, ජයමහ "කිසිදු පසුතැවිල්ලක් නොපෙන්වන" බව සඳහන් කරයි
අන්වාර් ඊබ්‍රාහීම් අස්වාභාවික ‍මෛථූන නඩු විභාග යනු මලයාසියාවෙහි සැලකියයුතු තරමක දේශපාලනමය මතභේදයට තුඩු දුන් සිදුවීම් පෙළකි
පළමුවන නඩු විභාගය, 1998 වසරෙහිදී සිදු කෙරුනු අතර, එහි ප්‍රතිඵලය වූයේ හිටපු නියෝජ්‍ය අග්‍රාමාත්‍යවරයාවූ  අන්වාර් ඊබ්‍රාහීම් වැරැදිකරු බවට තීන්දු කරමින්, වසර නවයක සිර දඬුවමකට ලක්වීමය
මෙම සිර දඬුවම 2004 වසරෙහිදී  පසුපෙරලීමෙන් අන්වාර්ගේ සිරෙන් නිදහස් කෙරිණි
පකතන්  රාකියාත් විපක්ෂයෙහි නායකයා ලෙසින් සිටියදී, අන්වාර් වෙත 2008 වසරෙහිදී චෝදනා එල්ලවූයේ පිරිමි සහායකයෙක් හා සමගින්  අස්වාභාවික ‍මෛථූනයෙහි යෙදුනු බවටය
ඔහුට එරෙහි නඩුව 2010 සහ 2011 වසර වලදීද 2012 ජනවාරියෙහිදීද කැඳවූ අතර ඔහු නිදොස් කොට නිදහස් කෙරිණි
අභියාචනාධිකරණය විසින් 2014 මාර්තු මාසයෙහිදී නිදොස් කිරීම පසුපෙරලනලදුව, වැරැදිකරු බවට තීරණය කර,  වසර පහක සිර දඬුවමක් නියම කෙරිණි
ෆෙඩරල් අධිකරණය වෙත අන්වාර් අභියාචනයක් ඉදිරිපත් කල අතර, වැරැදිකරු බවට තීරණය 2015 පෙබරවාරි මාසයෙහිදී  යළි පිළිගත් එය දඬුවම සහතික කළේය
සෙලන්ගෝර්හී  සන්ගෙයි බියුලෝ බන්ධනාගාරය තුල අන්වාර් මෙම සිර දඬුවම විඳි අතර 2018 මැයි 16 දිනදී ක්ෂමා දානය ලබා නිදහස් කෙරිණි
1998 චෝදනාව

දූෂණ ඩෝදනා
1998 වසරෙහිදී, 50 දාලිල් කෙනෑප අන්වාර් ටීඩාක් බෝලේ ජාඩී පීඑම් ("අන්වාර් අග්‍රාමාත්‍යවරයා විය නොහැකි හේතු 50 ක් ") නමැති පොතක්  යුනයිටඩ් මැලේස් නැෂනල් සංවිධානය (UMNO) මහා මණ්ඩලයෙහි සාමාජිකයන් අතර බෙදා හැරුනේ, අන්වාර්ට එරෙහිව විත්‍රණ චෝදනා සහ දූෂණ චෝදනාද ඇතුළත්වය
අන්වාර්ගේ නිලයෙන් නෙරපීම 
ඔහු පොලිස් විමර්ශන වලට ලක් වී ඇති බවට වාර්තා අතරතුර, 1998 සැප්තැම්බර් 2 දිනදී අන්වාර් කැබිනට් මණ්ඩලයෙන් නෙරපා හැරිණි
ඉන්පසු දිනයෙහිදී, ඔහු UMNO වෙතින් කෙරපා හරින ලදි
අන්වාර්ගේ කතා රචනා කල මුනාවර් අනීස්, සහ අන්වාර්ගේ හදාගත් සොහොයුරු සුක්මා ධර්මවාන් සස්මිත අත්මජා අත්අඩංගුවට පත් වූයේ සමලිංගික කටයුතු වල යෙදුනු බවට සැක සහිතවය
දින පහකට පසුව, ඔවුනට සය මසක සිර දඬුවම් පැනවූයේ අන්වාර් සමග "අස්වාභාවික ලිංගික කටයුතු" වල යෙදුනු බවට වැරැදි පිළිගත් බැවිනි
ඔවුන් පසුව තම පාපෝච්චාරණ ඉවත්කර ගනිමින්, දඬුවමට විරුද්ධව අභියාචනා ඉදිරිපත් කළේ, වැරැදි පිළිගන්නා ලෙසින් ඔවුනට  බල කෙරුනු බව පවසිමිනි
මෙය සනාථ කිරීමට අනීස් විසින් ව්‍යවස්ථාපිත ප්‍රකාශයක් සිදු කෙරිණි
කෙසේවෙතත්, මුනාවර්ගේ අභියාචනය ඉහළ අධිකරණය විසින් නිෂ්ප්‍රභා කෙරුණු අතර 2008 ඔක්තොම්බර් 29 දිනදී ඔහු වැරැදිකරු ලෙස ලැබූ දඬුවම ස්ථීර කෙරිණි
අන්වාර්ගේ ලේකම්වරුන් දෙදෙනෙකු වූ ඊසාම් මොහොමඩ් සහ මොහොමඩ් අස්මීන් අලි යන දෙදෙනා වෙන් වෙන් වශයෙන් අත්අඩංගුවට පත්වූයේ  "50 රීසන්ස්" පොත සම්බන්ධ පොලිස් විමර්ශන වල කොටසක් ලෙසිනි
දෙදෙනාම පසුව නිදහස් කෙරිණි
ඇස් තැල්ම සිද්ධිය

1998 සැප්තැම්බර් 29 දිනදී, අන්වාර් අධිකරණයෙහි පෙනීසිට දූෂණ ඩෝදනා වලට සහ අස්වාභාවික මෛථූන චෝදනා වලට නිවැරැදි කරු බවට ප්‍රකාශ කර සිටියේය
ඇස් තැල්මක් සහිත (එකල පොලිස්පති රහීම් නූර් විසින් කළ පහර දීමක් නිසා ඇතිවුණු) සහ එක් අතක් එසවුණු අන්වාර්ගේ ඡායාරූපයක් බොහෝ  රෙෆෝර්මාසී පෝස්ටර්වල දක්නට ලැබුණු දේශපාලන විපක්ෂයෙහි සංකේතයක් විය
මහතීර් මෙහොමඩ් සහ රහීම් නූර් විසින් ඇස්තැල්ම පැහැදිලි කලේ "ඔහුගේ ඇස් වෙත වීදුරුවක් තෙරපීමෙන්" "තමන් විසින්ම සිදුකරගත්" දෙයක් ලෙසිනි
රාජකීය කොමිසමක් පත් කිරීමෙන් පසුව පමණක් රහීම් නූර් විසින් තමන් අන්වාර් හට පහර දුන් බව පිළිගත්තේය
2005 අගෝස්තු මාසයෙහිදී රහීම් විසින් සිද්ධිය පිළිබඳව සමාව අයැද සිටියේය
අත්‍යන්තයෙහිදී රහීම් නූර් හට පහරදීම පිළිබඳ චෝදනාරෝපණය කරනු ලැබ මාස දෙකක සිර දඬුවමක් සහ රින්ගිට් 2,000 (SGD571.40) දඩයක් නියම කරන ලදි
ඩීඑන්ඒ සාක්ෂි
නඩු විභාගය අතරතුර, අන්වාර්ගේ ශුක්‍ර ධාතු පැල්ලම් සහිත යැයි දැක්වෙන මෙට්ටයක් අධිකරණය වෙත ඉදිරිපත් කෙරිණි
මෙය අධිකරණයට ඉදිරිපත් කෙරුණේ අන්වාර්ගේ ලිංගික ක්‍රියාවන් වූ බවට ඩීඑන්ඒ සාක්ෂි සැපයීම සඳහාය
මෙම මෙට්ටය හා සමග කිසිම සම්බන්ධයක් තමන්ට නොමැති බවට අන්වාර් ප්‍රකාශ කලද ඩීඑන්ඒ පරික්ෂණ ප්‍රතිඵල ධනාත්මක විය
ඩීඑන්ඒ රසායන ශිල්පීයෙකු වූ ලිම් කොං බූන්, නඩු විභාගය අතරතුර අධිකරණය ඉදිරියෙහි දිවුරා සාක්ෂි සැපයුවේ, මෙට්ටය මතවූ ශුක්‍ර තරල පැල්ලම් 13 අතරින් 10 ක ඩීඑන්ඒ හා අන්වාර්ගේ ඩීඑන්ඒ ගැලපුනු බවයි.   විත්ති පාර්ශවය හුවා දැක්වූයේ, පොලීස් අත්අඩංගුවෙහි සිටින අතරතුර පහරකෑමෙන් අන්වාර් සිහිසුන්ව සිටින අතරතුර ඩීඑන්ඒ නියැදි ඔහු වෙතින් ලබාගෙන, අන්වාර් වෙත අසත්‍ය ඩෝදනා සිදුකිරීමට  අසත්‍ය අධිකරණ වෙවද්‍ය වාර්තා බිහි කෙරුණු බවයි
කෙසේවෙතත්, ඉහළ අධිකරණයෙහි විනිශ්චයකරු ඔගස්ටීන් පෝල්  විසින් ඩීඑන්ඒ සාක්ෂි පිළිගන්නා ලදි
ප්‍රෝක්ත රජයේ මැදිහත් වීම
නඩු විභාගය අතරතුර, ඔහුගේ නියෝජ්‍යයාගේ අත් අඩංගුව පැහැදිලි කිරීමට,  මහතීර් මලයාසියානු රූපවාහිනියෙහි විශේෂිත ලෙසින් පෙනී සිටියේය
නඩු විභාගය එවිටද පැවතියද, අස්වාභාවික මෛථූන ක්‍රියා වලට සහ සමලිංගික ක්‍රියා වලට අන්වාර් වැරදිකරු බවට මහතීර් විසින් පැවසූ විවිධ අවස්ථාවලින් මෙය එකක් පමණක් විය
අන්වාර්ගේ අස්වාභාවික මෛථූනයන්ට ගොදුරු වූවා යැයි දැක්වෙන අයගේ ප්‍රකාශද රජය විසින් දැක්වූයේ එවා දූෂිත සාක්ෂි බව පොදු ජනයා සලකද්දීය
තවදුරටත්, ප්‍රයෝක්ත ගුද ලිංගික ක්‍රියා සිදු වූවා යැයි සැලකෙන දින ගැන පැහැදිලි තීරණයක් ගැනීමට පැමිණිලි පාර්ශවයට නොහැකි වූ අතර, රජය මුලින් පැවසුවේ මෙම අස්වාභාවික මෛථූන ක්‍රියාව සිදු වී ඇත්තේ ප්‍රයෝක්ත සිද්ධිය වන විටදී තනා හෝ නොතිබූ ගොඩනැගිල්ලක් තුලදී බවයි.

තවදුරටත්, නීතිපතිගේ පැමිණිලි පාර්ශවය ( අබ්දුල් ගානි පටේල් වෙතින් නායකත්වය සැපයුනු) විසින් අධිකරණය වෙත ඉදිරිපත් කෙරුණු තවද කරුණක් වූයේ මුනාවර් අනීස් බ්‍රිතාන්‍යයෙහි සිට රාත්‍රී ගුවන් ගමනක් ඔස්සේ මලයාසියාවට පැමිණ අන්වාර් විසින් අස්වාභාවික මෛථූනයෙහි යෙදී එයින් පසුව නැවත බ්‍රිතාන්‍ය වෙත යලි පියාසර කල බවය
නඩු විභාගය අතරතුර 20 වතාවකට වැඩි ගණනක් අධිකරණයෙන් පිටත ගෙන ගොස් යළි රැගෙන ආ කුප්‍රකට "පැල්ලම් සහිත මෙට්ටය" අන්වාර් විසින් ඔහුගේ සමලිංගික ක්‍රියාවන් සිදු කල සහ බහිර් විවාහික ලිංගික සම්බන්ධතා ඇති කර ගත් බවට සැලකූ දෙය විය
කෙසේවෙතත්, සාක්ෂි වලට අනුව, මෙට්ටය මත ලිංගික ක්‍රියා සිදුව ඇත්තේ වසර කිහිපයකට පෙරදී වන අතර මුත්, එයින් ලබා ගත් ඩීඑන්ඒ සාක්ෂි පෙන්නුම් කරන්නේ මෑතකදී සිදුවූ බවකි
දඬුවම් පැමිණවීම

1999 අප්‍රේල් 14 දිනදී, අන්වාර් වෙත හය වසරක සිර දඬුවමක් නියම වූයේ දූෂණ චෝදනා වෙනුවෙන් වූ අතර, 2000 අගෝස්තු 8 දිනදී, අස්වාභාවික මෛථූන ක්‍රියා වෙනුවෙන් වසර නවයක සිර දඬුවමක් නියම විය
මෙම දඬුවම් දෙකම එක වර ගෙවෙන පරිදී වූ අතර නඩු විභාගය අතරතුර මාස හයක් සිර ගෙදර සිටි කාලය සැලකිල්ලට නොගැණිනි
මීළඟ අවුරුද්දෙහිදී මලයාසියාවෙහි අභියාචනාධිකරණය විසින් දූෂණ ඩෝදනා පිළිබඳව අන්වාර් වෙත ලබාදී තිබූ දඬුවම නිවැරැදි බවට  පිළිගත්තේය
2002 ජූලි මාසයෙහිදී, දූෂණ චෝදනා දඬුවමට එරෙහිව අන්වාර් විසින් ෆෙඩරල් අධිකරණය වෙත ඉදිරිපත් කෙරුණු අවසාන අභියාචනය නිෂ්ප්‍රභා කෙරිණි
2004 සැප්තැම්බරයෙහිදී ෆෙඩරල් අධිකරණය විසින් අස්වාභාවික මෛථූනය වෙනුවෙන් නියම කර තිබූ සිර දඬුවම පසුපෙරලන ලදි
ඔහුට විරුද්ධව නඩු විභාගය අතරතුර ඔහුට විරුද්ධ චෝදනා ගොනු කිරීම පසුපස ඇති අභිප‍්‍රාය ලෙස ඔහු විශ්වාස කරන හේතුව කථාවකදී අන්වාර් විසින් පැහැදිලි කරන ලදි
ඔහු අධිකරණයට පවසා සිටියේ
" ඔහුගේ (මහාතීර්ගේ) දරුවන්ගේ සහ අනුචාරකයන්ගේ අසමත්වූ ව්‍යාපාර ගොඩගැනීම සඳහා විශාල ප්‍රමාණයක මහජන මුදල් භාවිතා කිරීම පිළිබඳව මම විරුද්ධත්වය පල කළෙමි
" ජාත්‍යන්තර ක්ෂමා සංවිධානය සහ මානව හිමිකම් සුපරීක්‍ෂණ සංවිධානය යන දෙකම විසින් නඩු විභාග වල සාධාරණත්වය පිළිබඳව සැක පහල කළෝය
ජාත්‍යන්තර ක්ෂමා සංවිධානය පසුව අන්වාර් හැඳින්වූයේ  හෘද සාක්ෂියෙහි සිරකරුවෙක් ලෙසිනි
මෙම නඩු විභාගය නිසා ජාත්‍යන්තර විවේචනයද එල්ල විය
එකල එ
උප ජනාධිපති ඇල් ගෝර් විසින් අන්වාර්ගේ නඩු විභාගය හෙළාදකිමින් එය හැඳින්වුනේ "කෝලමක්" ලෙසින් වුවත්, මහතීර් විසින් එවන් සියළු ජාත්‍යන්තර විවේචන බැහැර කළේ "විදේශ මැදිහත් වීම්"ලෙසින් හඳුන්වමිනි
අන්වාර්ගේ බිරිය, වොන් අසීස් ඉස්මයිල්, පසුව පාටි කීඩිලාන් නැසියොනල් (නැෂනල් ජස්ටිස් පක්ෂය, පසුව පාටි කීඩිලාන් රාකියාත් හෝ පීපල්ස් ජස්ටිස් පක්ෂය ලෙසින් හැඳින්වුනු), නමින් පක්ෂයක් තැනුවේ අන්වාර්ගේ නිදහස සහ රෙෆෝර්මාසී පිළිබඳ සටන ඉදිරියට ගෙන යෑම සඳහාය
ඊළඟ මහා මැතිවරණයෙහිදී, the එවකට-නැෂනල් ජස්ටිස් පක්ෂය මැතිවරණයෙහිදී හොඳ ප්‍රතිඵලයක් ලබා නොගත් අතර, පාර්ලිමේන්තු ආසන පහක් පමණක් දිනා ගත්තේය

2008 චෝදනාව

චෝදනා
2008 ජූනි 28 දිනදී, අන්වාර් ඊබ්‍රාහීම්ගේ සහයෙකු වූ, මොහාමඩ් සයිෆූල් බුකාරි අස්ලාන් විසින්, පොලිසියට පැමිණිල්ලක් කරමින් කියා සිටියේ අස්වාභාවික මෛථූන ක්‍රියා වල යෙදෙන ලෙසට අන්වාර් විසින් තමාට බල කල බවයි. 61 හැවිරිදි පුරුෂයෙකු විසින් 24 හැවිරිදි පුරුෂයෙකු භෞතික ලෙසින් මැඩපවත්වාගැනීම සිදුවිය නොහැකි දෙයක් බව අස්ලාන්ගේ අවධානයට යොමු කල විට, ඔහු විසින් සිදු කලේ ඔහුගේ චෝදනාව  " පෙලඹවීම තුලින් සමලිංගික ක්‍රියාවන්හී යෙදවීම" ලෙසින් වෙනස් කිරීමය
මලයාසියානු දණ්ඩ නීති සංග්‍රහයෙහි 377බී ඡේදය  අනුව, අස්වාභාවික මෛථූනයෙහි යෙදීම, එය ඒකමතිකව සිදුවුනද, වසර 20ක් දක්වා සිපිරිගෙහි ලෑම සහ කසපහර දීම යන දඬුවම් ලැබීමට යුතු වෙයි
මෙම චෝදනාවට ප්‍රතිචාර දක්වමින් අන්වාර් ක්‍රියා සිටියේ මෙම චෝදනාව දේශපාලනමය ලෙසින්  අභිප්‍රේරිත බවත් ඔහුහට අපකීර්තිය පැමිණවීමෙහි අදහසින් සිදු කල බවත් සහ එය "සම්පූර්ණ ගෙතූ කථාවක්" බවත්  ඔහුහට අන්‍යස්ථානිකභාවයක් පිළිබඳ සාක්ෂියක් ඇතිබව කියා සිටියේය
අන්වාර් විසින් පසුව සයිෆුල්ට එරෙහිව නීතිමය නඩුවක් පැවරීය
අන්වාර්ගේ බිරිය, වොන් අසීස් වොන් ඉස්මයිල්, චෝදනා එල්ල කලේ චෝදනා රජය විසින් ප්‍රබන්ධ කරන ලද ඒවා බවත්, චෝදනා පසුපස රජය සිටින බවත්ය
අග්‍රාමාත්‍ය අබ්දුල්ලා අහමඩ් බදාවි මෙම චෝදනා ප්‍රතික්ෂේප කලේය
ජූනි 29 දිනදී, අන්වාර් විසින් ක්වාලා ලාම්පූර්හී පිහිටි තුර්කි තානාපති කාර්යාලයෙහි ආරක්ෂාව පැතූ අතර, ඔහුගේ ආරක්ෂාව මලයාසියානු පොලීසිය විසින් සහතික කිරීමෙන් අනතුරුව පසු දිනයෙහිදී පිටත්ව ගියේය
විමර්ශනයෙහිදී සහයෝගය දැක්වීමට අන්වාර් පොරොන්දු වූවද, පූර්ව නඩු විභාගය යළි සිදුවීමක් විය හැකි බවට බිය පල කළේය
2008 ජූලි 9 දිනදී, අන්වාර් ඉල්ලා සිටියේ ඉස්ලාමීය අධිකරණයක් විසින් ඔහුගේ හිටපු සහායක වරයා පිලිබඳ විභාග කල යුතු බවයි. ඉස්ලාමීය නීතිය අනුව, අස්වාභාවික මෛථූනය වැනි ලිංගික අපරාධයක් පිළිබඳව චෝදනා එල්ලකරන ඕනෑම අයෙක් විසින් ඔවුන්ගේ චෝදනාවට සහාය පල කිරීමට සාක්ෂිකරුවන් සතරදෙනෙක් ඉදිරිපත් කල යුතු වෙයි
මෙම සාක්ෂිකරුවන් විශ්වස්‍ය පුරුෂයන් විය යුතු අතර, ස්ත්‍රීන් දෙදෙනෙකු විසින් එක් පුරුෂයෙක් වෙනුවෙන් ඉදිරිපත් විය හැකිය
ජූලි 15 දිනදී මලයාසියානු පොලීසිය විසින් අන්වාර් ඊබ්‍රාහීම් වෙත අත්අඩංගුවට ගැනීමෙහි නියෝගයක් නිකුත් කළ අතර, විමර්ශන නිලධාරී ජූඩ් පෙරෙයිරා විසින් අත්සන් කොට නිකුත් කළ ලේඛනයක් පරිදී බදාදා දේශීය වේලාවෙන්  පස්වරු 2 ට පෙර ප‍්‍රශ්න කිරීම	 සඳහා අන්වාර් විසින් පොලිස් ස්ථානයක පෙනීසිටිය යුතුව තිබුණි
නීතිඥ නයීර් පැවසුවේ, අස්වාභාවික මෛථූන පණත යටතෙහි අත්අඩංගුවට ගැණීමෙහි හැකියාව මධ්‍යයෙහි ප්‍රශ්න කිරීම සඳහා නව ඉල්ලා සිටීමට අන්වාර් එකඟත්වය පළ කල බවයි. ස්වදේශ කටයුතු ඇමති සයිඩ් හමීඩ් අල්බාර් දැඩි ලෙසින් ඉල්ලා සිටියේ අන්වාර් විසින් ඔහුගේ ඩීඑන්ඒ ලබා දිය යුතු බවයි
"අප විසින් (පැමිණිලිකරු වෙතින්) ඩීඑන්ඒ ලබා ගත් හෙයින් අන්වාර් වෙත්න්ද ඩීඑන්ඒ ලබා ගත යුතුව ඇත
"  2008 ජූලි 16 දිනදී අන්වාර් අත්අඩංගුවට ගැනුණේ පොලිස් රථ 10 ක ඇණියක් (අඩක් සලකුණු නොකල සහ අඩක් සංචාරයෙහි යෙදෙන) සමග බලක්ලාවා-හැඳි මුහුණු ආවරණ යෙදුණු කොමාන්ඩෝ භටයන් 20 ක් වෙතින්, දණ්ඩනීති සංග්‍රහයෙහි 377ඒ ඡේදය යටතේ   ඔහුගේ නිවසෙන් පිටතෙහිය
පොලීසිය විසින් නිකුත් කල නිමා සීමාව පිළිපදින පරිදී  මැලේසියානු දූෂණ-විරෝධී කාර්යාංශයෙහි මූලස්ථානයෙහි පැවැති සම්මුඛ සාකච්ඡාවක් මධ්‍යයෙහි පිටත්ව පැමිණි ඔහු මෙසේ අත් අඩංගුවට පත් විය
අන්වාර් පැමිණිලි කළේ, රැය පහන් වන තුරු දැඩි අපරාධකරුවන් සමග ඔහු සිර ගත කොට සිටි බවත් සිමෙන්ති පොළොව මත නිදියන ලෙසින් බල කෙරුණු බවත්ය
අන්වාර්ගේ නිදහස සඳහා අවශ්‍ය වුනු ඇප මුදල RM 10,000 විය
රැය පහන් වන තුරු පොලිස් අත්අඩංගුවෙහි පසු වී ක්වාලා ලාම්පූර් පොලිස් මූලස්ථානයෙහි 2008 අගෝස්තු 18 දිනදී ඔහුගේ ප්‍රකාශය සටහන් කර ගැනීමෙන් පසුව, චෝදනා ගොනු නොකරමින්ම අත්‍යන්තයෙහිදී අන්වාර් නිදහස් කෙරුණු මුත්, ජූලි 17 දිනදී ඇප මුදල් ගෙවීමට සිදු විය
සාක්ෂි
2008 ජූලි මාසයෙහිදී, අන්වාර් විසින් වෛද්‍ය වාර්තාවක් ඉදිරිපත් කරමින් තර්ක කලේ එය විසින් තමන් සයිෆුල් හට පහර නොදුන් බව කියැවෙන බවයි. වාර්තාව ඉදිරිපත් කිරීමෙන් පසුව, අන්වාර් පොලීසියෙන් ඉල්ලා සිටියේ ප්‍රෝක්ත අස්වාභාවික මෛථූනය පිළිබඳ ඔවුන්ගේ විමර්ශන අත්හිටුවන ලෙසටයි
කෝ සූ කූන් දැරූ මතය පරිදී මෙය විසින් ඩීඑන්ඒ් සාම්පලයන්හී සාවද්‍ය පරිහරණය වලකාගතහැකි නිසා,  ජූලි 20 දිනදී පාටි ගෙරාකාන් රාකියාත් මැලේෂියා යෝජනා කර සිටියේ අන්වාර්ට එරෙහි විමර්ශනයෙහිදී ජාත්‍යන්තර විශේෂඥයන් භාවිතා කල යුතු බවයි. නියෝජ්‍ය පොලිස් ප්‍රධානි ඉස්මයිල් ඔමාර් පැවසුවේ අන්වාර් වෙතින් ලබාගත් 1998 ඩීඑන්ඒ සාම්පල පොලීසිය විසින් භාවිතා නොකරන බවයි. ක්වාලා ලාම්පූර් රෝහලෙහි අධ්‍යක්ෂක සෙන්නිනා මොහොමඩ් සේන් පැවසුවේ ඔහුගේ වෛද්‍ය පරික්ෂණයෙහිදී  නිරුවත් වන පරිදී අන්වාර්ගේ ඇඳුම් ඉවත් නොකළ බවයි.  2010 පෙබරවාරි මාසයෙහිදී, අන්වාර් විසින් විදේශීය ඩීඑන්ඒ් සහ අධිකරණ විශේෂඥයන් තිදෙනෙක් ඔහුගේ විත්තිවාචකය වෙනුවෙන් සහායට පත් කළේය
ෆෙඩරල් තෘතියික මුස්ලිම් දේවස්ථානයෙහි ඉමාම්වරයාවූ රාම්ලාං පොරිගි පැවසූ පරිදී, 2008 අගෝස්තු 15 දිනදී, සයිෆුල් විසින් කුරානය මත අත තබා දිවුරා සිටියේ අන්වාර් විසින් තමා අස්වාභාවික මෛථුනය සඳහා යොදවාගත් බවයි.රාම්ලාං පැවසුවේ පව 6.15 සහ පව  6.20 අත පැවති මෙම උත්සවය තුලදී ඉමාම්වරු සතර දෙනෙක් සිටි බවයි. 

2008 අගෝස්තු 7 දිනදී, "අස්වාභාවික ලිංගික ක්‍රියා" අස්වාභාවික මෛථූන චෝදනාව ("ස්වභාවික ආකාරයට එරෙහිව කාම සංසර්ගයෙහි යෙදීම" ලෙසින් අර්ථදක්වා ඇති) සඳහා තමා වැරැදිකරු නොවන බව,  ජාලාන් ඩූතා අධිකරණ සංකීර්ණයෙහිදී අන්වාර් විසින් ආයාචනා කරනු ලදුව සැසි අධිකරණ විනිශ්චයකාර කෝමති සුප්පයියා විසින් RM 20,000 ක පුද්ගලික ඇප බැඳුම්කරයක් මත නිදහස් කරන ලදි
නොවැම්බරයෙහිදී, මලයාසියාවෙහි නීතිපතිවරයා ටැං ශ්‍රී අබ්දුල් ගානි පටායිල් විසින් නඩු විභාගය ඉහළ අධිකරණයට මාරු කරන ලෙසට කල ඉල්ලීම,  සැසි අධිකරණයෙහි විනිශ්චයකාර විසින් ඉවත දමන ලදි
දක්වන ලද හේතුව වූයේ නීතිපති විසින් අත්සන් කරන ලද සහතිකය අනීතික බවය
විනිශ්චයකරු විසින් නඩුව විමසන දිනය ලෙසින් 2008 නොවැම්බර 10 දින නියම කරන ලදි
දෙවන නඩු විභාගය
1998 වසරෙහි සිට අන්වාර්ගේ දෙවන අස්වාභාවික මෛථූන නඩු විභාගය 2010 පෙබරවාරි 3 දින ඇරඹුනි
2010 අගෝස්තු 2 දිනදී ඔහුගේ නීතිඥයන් කරුණු දැක්වූයේ, ඔහුගේ චෝදකයා සහ පැමිණිලි පක්ෂ කණ්ඩායමෙහි සාමාජිකයෙක් අතර සම්බන්ධයක් ඇති බව පැතිර ගිය ආරංචි මධ්‍යයෙහි,  ඔහුට විරුද්ධ චෝදනා අත්හැර දමන ලෙසටය
සයිෆුල් පරික්ෂා කල ක්වාලා ලාම්පූර් රෝහලෙහි වෛද්‍යවරුන්ගෙන් හරස් ප්‍රශ්න ඇසීමෙහිදී අන්වාර්ගේ විත්තිවාචකය වෙත වෛද්‍ය වාර්තා ලබා දීම නඩු විභාග විනිශ්චයකාරවරයා විසින් දිගටම ප්‍රතික්ෂේප කරන ලදි
ජාත්‍යන්තර ක්ෂමා සංවිධානය සහ අනෙකුත් මානව අයිතිවාසිකම් කණ්ඩායම් විසින් අන්වාර්ට විරුද්ධ චෝදනා ගැරහුමට ලක් කළහ
ජාත්‍යන්තර ප්‍රතිචාරය
අස්වාභාවික මෛථූන චෝදනා පිළිබඳව බොහෝ විවේචන සහ එය පිලිබඳ සැලකිල්ල දැක්වීමෙහි ප්‍රකාශ විදේශයන් වෙතින් මතු විය
එක්සත් ජනපදය, ඕස්ට්‍රේලියාව සහ අනෙකුත් රජයයන්ගේ දේශපාලන නායකයන් විසින් නඩු විභාගය පිළිබඳව ප්‍රකාශ නිකුත් කල අතර, ප්‍රගතිශීලි, ඉස්ලාමීය ප්‍රජාතන්ත්‍රවාදයක් ලෙසින් මලයාසියාවෙහි ප්‍රතිරූපයට මෙයින් හානි පැමිණවිනි
ඕස්ට්‍රේලියානු ආණ්ඩු පක්ෂයෙන් හා විපක්ෂයෙන් පාර්ලිමේන්තු මන්ත්‍රීවරු 50 කට අධික සංඛ්‍යාවක් ලිපියක් අත්සන් කොට මලයාසියාවෙන් ඉල්ලා සිටියේ අන්වාර් නඩු විභාගය නවතා දමන ලෙසටයි
අග්‍රාමාත්‍ය නජීබ් කියා සිටියේ ඕස්ට්‍රේලියානු නීති සම්පාදකයන් නඩු විභාගය පිළිබඳ තොරතුරු දැනුවත් නොවන බවයි.  

කෙසේවෙතත්, සිවිල් අයිතිවාසිකම් පිළිබඳ ජනතා සංගමය සහ ජාත්‍යන්තර නීතිවේදී කොමිසම කියා සිටියේ අභියාචනා ක්‍රියාවලිය හොඳින් සිදුවන බවත් දෙපාර්ශවයටම සම පරිදී සිදුවන බවත්ය
දේශීය ප්‍රතිචාරය
නඩු විභාගය පිළිබඳව දේශීය ප්‍රචාරය, රජයෙහි විවිධ සහායක කණ්ඩායම් අනුව බෙදීමක් පෙන්වීය
විපක්ෂ ආධාරකරුවන් විශ්වාස කලේ අන්වාර් අපකීර්තියට පත් කිරීමට කුමන්ත්‍රණයක් පැවතුණු බවයි. ප්‍රමුඛ විපක්ෂ මන්ත්‍රී කර්පාල් සිං කියා සිටියේ අග්‍රාමාත්‍ය නජීබ් ටුවාන් රසාක් සහ ඔහුගේ බිරිය විසින් මෙම අස්වාභාවික මෛථූන චෝදනා එල්ල කිරීම පසුපස සිටින බවයි. කෙසේවෙතත්, පොලීසිය මෙයට දැඩි ලෙසින් විරුද්ධ වෙමින් කියා සිටියේ අන්වාර්ගේ අත්අඩංගුවට ගැනීම සාක්ෂි මත පදනම්ව සිදු වුනු බවයි.   කෘතහස්ත යූඑම්එන්ඕ නායක ටෙන්කු රසාලේ හම්සා පවසා සිටියේ, නඩු විභාගය විසින් "ලොව පුරා රට ලජ්ජාවට පත් කරන බවයි"
මලයාසියාවෙහි විදේශ අමාත්‍යාංශය විසින් 2010 පෙබරවාරි 8 දිනදී විදේශ රජයන්ට අවවාදාත්මකව ප්‍රකාශ කර සිටියේ නඩු විභාගය පිළිබඳ අදහස් පල කිරීමෙන් හෝ මලයාසියානු නීති පද්ධතිය විවේචනය කිරීමෙන් වලකින ලෙසටයි
නිදොස් කිරීම
2012 ජනවාරි 9 දිනදී, නඩු විභාගය ඇරඹී වසර දෙකක් පමණ නිම වීමෙන් පසුව, විනිශ්චයකාර සයිඩීන් මොහොමඩ් ඩියා විසින් අස්වාභාවික මෛථූන චෝදනා පිළිබඳව අන්වාර් නිදොස් කොට නිදහස් කළේ පැමිණිලි පාර්ශවය විසින් ඉදිරිපත් කෙරුණු ඩීඑන්ඒ සාක්ෂි අවිශ්වස්‍ය බව දක්වමිනි
ඔහුගේ වාචික නඩු තීන්දුව අවසන් කෙරුණේ
"තහවුරු කරන සාක්ෂි නොමැතිව ලිංගික අපරාධ පිළිබඳව දඬුවම් පැමිණවීමට අධිකරණය සැමවිටම අකමැත්ත පළ කරයි
එබැවින්, විත්තිකරු නිදොස් කොට නිදහස් කරනු ලැබෙයි
"  තින්දුව පිළිඳව අන්වාර් විසින් විමතිය පළකොට මෙසේ පැවසීය
"නීතියේ ආධිපත්‍යය පැවතී මා ද්‍යෝෂමුක්ත කිරීම පිළිබඳව දෙවියන්ට ස්තූති වේවා
"  තොරතුරු අමාත්‍ය රයිස් යටීම් ප්‍රකාශ කර සිටියේ නඩු තීන්දුව විසින් මලයාසියාවෙහි අධිකරණයන්හී ස්වාධීන බව හුවා දැක්වෙන බවයි.  අන්වාර්ගේ පළමුවන අස්වාභාවික මෛථූන නඩු විභාග සමයෙහිදී අග්‍රාමාත්‍යව සිටි මහතීර් මෙහොමඩ් කියා සිටියේ, නඩු තීන්දුව විසින් රජය දෝෂහරණය කෙරුණු බවත් අන්වාර් සිරගත කිරීමට රජය හා අධිකරණය අතර කුමන්ත්‍රණයක් නොතිබූ බවට මෙයින් තහවුරු වූ බවටත්ය
නඩු තීන්දුව ප්‍රකාශ කිරීමෙන් පසුව පැමිණිලිකරු සයිෆුල් කියා සිටියේ, පැමිණිල් පාර්ශවය විසින් අන්වාර්ගේ නිදොස් කිරීමට එරෙහිව අභියාචනා කරනු ඇති බවට ඔහු විශ්වාස කරන බවයි. 

නඩු තීන්දුවට පෙර දින වලදී අන්වාර් මලයාසියාව පුරා සංචාරය කරමින් විපක්ෂය සඳහා සහාය දිනා ගැනුමෙහි මෙහෙයුමක නිරත වෙමින් සිටියේය
නඩු තීන්දුව ප්‍රකාශයට පත් කළ දිනයෙහිදී දළ වශයෙන් 5,000 විපක්ෂ ආධාරකරුවෝ අධිකරණය ඉදිරිපස රොක් වී සිටියහ
අධිකරණ සංකීර්ණය අවට ප්‍රදේශයෙහිදි පුද්ගලයින් පස් දෙනෙක් තුවාල ලද අතර, එයට හේතුව පොලීසිය විසින් පැහැදිලි නොකරන ලදි
2012 ජනවාරි 20 දිනදී, පැමිණිලි පාර්ශවය විසින් අන්වාර්ගේ නිදහස් කිරීමට එරෙහිව අභියාචනයක් ගොනු කරන ලදි
නිදොස් කිරීම පසුපෙරලීම
අභියාචන අධිකරණය විසින් රජයෙහි අභියාචනය පිළිගෙන, අන්වාර් නිදහස් කිරීමේ තීන්දුව පසු පෙරලන ලදි
අධිකරණය විසින් අන්වාර් වැරැදිකරු බවට තීරණය කරමින් ඔහු වසර පහක සිර දඬුවමකට යටත් කරන ලදි
2014 මාර්තු 7 දිනදී නඩු තීරණය ප්‍රකාශයට පත් කෙරුණු අතර, ඒ වන විට, මාර්තු 23 දිනදී රාජ්‍ය අතුරුමැතිවරණයකට තරග කිරීමට සූදානම්ව සිටි අතර එය ජයග්‍රහණය කිරීමටද බලාපොරොත්තුවෙන් සිටියේ, ක්වාලා ලාම්පූර් අවට රටෙහි ප්‍රධාන ආර්ථික මර්මස්ථානයක් වූ සෙලාන්ගෝර් ප්‍රාන්තයෙහි මහ ඇමති බවට පත් වීමෙහි අදහසද ඇතිවය
මානව හිමිකම් කණ්ඩායම් චෝදනා එල්ල කලේ මලයාසියාවෙහි රජය විසින් "ස්වභාවික ආකාරයට එරෙහිව කාම සංසර්ගයෙහි යෙදීම" යන " කාලවිරෝධී යටත්විජිත යුග නීතියක්" විසින් අපරාධී බවට පත් කෙරෙන හේතුවක් භාවිතා කරමින්,  ප්‍රමුඛ වශයෙන් මුස්ලිම් දේශයක බෙහෙවින් ජනාදරයට පත් පක්ෂ තුනක සන්ධානයක් මෙහෙයවන 66 හැවිරිදි අන්වාර් අපරාධකරුවෙකු ලෙස හංවඩූ ගැසීමට ප්‍රයත්න දරන බවයි.

ෆෙඩරල් අධිකරණයෙහි අභියාචනය සහ සිරගතකිරීම 
අභියාචනාධිකරණයෙහි තීන්දුවට එරෙහිව අන්වාර් විසින් 2015 පෙබරවාරි 10 දිනදී අභියාචනයක් ගොනු කළ අතර, ෆෙඩරල් අධිකරණය විසින් දඬුවම සහ පස් අවුරුදු සිපිරි ගෙයි ලෑම ස්ථීර කරමින් තීන්දුව දුන්නේය
මෙම දඬුවම් පැමිණවීම, ෆෙඩරල් අධිකරණයෙහි ඒකමතික තීරණයක් විය
නායක වෝදකයා විසින් යෝජනා කලේ, උපරිම දඬුවම් කාල සීමාව වසර විස්සක් වන බැවින්,  සිපිරිගෙයි ලෑමේ කාල සීමාව දිගු කරන ලෙසටය
අභියාචනා ඉදිරිපත්කිරීමෙහි අන්වාර්ගේ අවසන් අවස්ථාව මෙය වූ බැවින්, ඔහු වහාම සන්ගෙයි බියුලෝ බන්ධනාගාරයහී අවරුද්ධ කෙරිණි
අධිකරණයෙන් පිටව යෑමට පෙර, අන්වාර් විසින් දඬුවම ප්‍රකාශ කළ විනිශ්චයකරුවන් විවේචනය කළේ "දේශපාලන හාම්පුතුන් විසින් නියම කෙරෙන දේට හිස නැමීම වෙනුවෙනි "
නඩු විභාගය අතරතුර ඔහු විනිශ්චයකරුවන් පිළිබඳ ප්‍රසාදය පළ කලේ "ඉවසිලිමත් සහ  සාවධාන" ගතිගුණ සහිත වීම වෙනුවෙනි
ඔහුගේ මතය, ඔහුගේ එක් නීතිඥයෙක්වූ රාම්කාපාල් සිං,  විසින්ද දරමින් විනිශ්චයකාර මණ්ඩලය පිළිබඳ ප්‍රශංසා කලේ දෙපාර්ශවයෙහිම කරුණු සාවධානව සැලකීම සහ  "මෙම අභියාචනය ෆෙඩරල් අධිකරණයෙහි ඉතාමත් දිගු එකක් වූ බැවින් සාධාරණ තීන්දුවක් බලාපොරොත්තු විය හැකි බව" දක්වමිනි
මානව හිමිකම් සුපරීක්‍ෂණ සංවිධානය විසින් තීන්දුව විස්තර කළේ "මලයාසියාවෙහි මානව අයිතිවාසිකම් වල ප්‍රධාන පරාජයක් " ලෙසිනි
අධීකරණ තීන්දුව පිළිබඳ නිල ප්‍රතිචාරයක් දක්වමින් එක්සත් ජනපද රජය ප්‍රකාශ කළේ, "අන්වාර් ඊබ්‍රාහිම්ගේ අවසාන අභියාචනය ප්‍රතික්ෂේප වීම සහ ඔහුට දඬුවම් පැමිණවීම පිළිබඳව එක්සත් ජනපදය දැඩි කණස්සල්ල පළ කරන අතර
අන්වාර් මහතාට දඬුවම් පැමිණවීමට තීරණය කිරීම සහ ඔහුගේ නඩු විභාගය විසින් අධිකරණයන්හී ස්වාධීනත්වය සහ නීතියෙහි ආධිපත්වය පිළිබඳව දැඩි උද්වේගය ඉස්මතු කරයි "
නජීබ් රසාක්ගේ කාර්යාලය විසින් අධිකරණ තීන්දුව පිළිබඳව ප්‍රතිචාර දක්වමින් කියා සිටියේ "මලයාසියාවට නිදහස් අධිකරණයක් පවතින අතර, බොහෝ ජ්‍යෙෂ්ඨ රජයේ නිලයන්ට එරෙහි තීන්දු ප්‍රකාශයට පත්වී ඇත"
2015 මාර්තු 16 දිනදී, අන්වාර්ගේ දියණියවූ පාර්ලිමේන්තු මන්ත්‍රී  නුරුල් ඉසා අන්වාර්, පොලීසිය විසින් අත්අඩංගුවට පත් වූයේ 2015 පෙබරවාරි මාසයෙහිදී පාර්ලිමේන්තුවෙහිදී ඇය විසින් සිදු කළ ප්‍රකාශයක් මගින් අන්වාර්ගේ අස්වාභාවික මෛථූන චෝදනා දඬුවම පිළිගැනීම විවේචනයට ලක් කළ බැවිනි
රාජකීය සමාව ලබාදීම
2018 මැයි 16 දිනදී, මලයාසියාවේ රජතුමා, සුල්තාන් පස්වන මුහාමඩ්, සමාව ලබා දීමෙහි මණ්ඩලයෙහි සාමාජිකයන් සහ අග්‍රාමාත්‍ය මහාතීර් මොහමඩ් හමු වීමෙන් පසුව නිල වශයෙන් අන්වාර් වෙත සමාව ලබා දුන්නේය
සාක්ෂිකරුවෝ
මලයාසියානු ව්‍යාපාරික කාන්තාවකවූ උම්මි හෆ්ලිඩා අලි විසින්ද 1998 වසරෙහි අන්වාර් ඊබ්‍රාහීම් අස්වාභාවික මෛථූන නඩු විභාගයන්හී සාක්ෂි සපයන ලදි
අනාචාරය සහ අස්වාභාවික මෛථූනය පිළිබඳව අන්වාර් වෙත් චෝදනා කිරීම කළ ඇය, පසුව ඇයගේ චෝදනා ඉල්ලා අස්කරගත්තාය
ආශ්‍රිත

මලයාසියාව තුල 1998 වසර
මලයාසියාව තුල 2000 ගණන්
මලයාසියාව තුල LGBT
මලයාසියාවෙහි දේශපාලනය
ලිංගික අපරාධ නඩු විභාග
මලයාසියාවෙහි නඩු විභාග
මලයාසියාවෙහි දේශපාලන අපවාද
ආසියාවෙහි පුරුෂයන්ට එරෙහි ප‍්‍රචණ්ඩත්වය
සිරිසඟබෝ රාජවංශයේ අවසාන අවධිය කෝට්ටේ රජ පවුල නමින් හැඳින්වේ
කෝට්ටේ රජවරුන්ගේ තෝම්බුව ට අදාලව පවුල් සංස්ථා සියයක් පමණ ව්‍යාප්ත වූ අතර වර්තමානය දක්වාම පවතින බව කියවේ
මුඩිත්ත තෙන්නකෝන් බණ්ඩාරවලිය නොහොත් තුඩුගල පරපුර-තුඩුගල තෙන්නකෝන් පරපුර , උණම්බුවේ පරපුර සහ යකුන්දූව රජ පරපුරු-ධර්මසේන  මෙහි නූතන සමයට අයත් වේ
ලංකාවේ සිටි විධායක ජනපති ජේ.ආර්. ජයවර්ධනගේ මවගේ පාර්ශවය කෝට්ටේ පෙළපතේ පුරුකක් බව මූලාශ්‍ර ප්‍රකට කරයිතුඩුගල තෙන්නකෝන් පරපුර
කෝට්ටේ රජවරුන්ගේ පරම්පරා තෝම්බුව 

කෝට්ටේ පරපුර ඉතා සංකීර්ණ එකකි
ශාඛා ගණනාවක් සහිතයි
ලිපියට කරුණු ලබාගත් මූලාශ්‍ර දෙකක් පිළිබඳ නොකියාම බැරිය
රාජාවලිය, මහාවංශය වැනි ලේඛන කවුරුත් දන්නා පිළිගත් ඒවාය
එනමුදු මහාචාර්ය සෙනරත් පරණවිතාන මහතාගේ අන්තරාල ලිපි එතුමා පමණක් මෙතෙක් කියවූ විවාදයට පත් ලිපිමාලාවකි
ඡේ
ඩයස් අභයසිංහ නමැති ස්වාධීන ඉතිහාස පර්යේෂකයාගේ, මුද්‍රණයෙන් ප්‍රකාශනයට පත්නොකළ ග්‍රන්ථ දෙකක තොරතුරුද මෙහි දක්වා ඇත
එම මහතා කෝට්ටේ රජ පෙළපතට නෑ වූ කීරවැල්ල පරපුරින් ආවෙකි
අද ජීවතුන් අතර නොමැත
(2) උඩරට රජවරුන්ගේ පරම්පරා තෝම්බුව.

3) කීරවැලි, තුඩුගල තෙන්නකෝන් සහ ගම්පොළ පරපුරුවල විස්තර
(1) ජයමාල කුමරු(- ස්වර්ණපුර (ජාවා රට) ජීවත් වූ සවුඪ පරපුරේ කුමරෙකි
(අන්තරාළ ලිපි, මහාචාර්ය සෙනරත් පරණවිතාන)
(2) කාලිංග වංශික සුනේත්‍රා දේවි(- ජයමාල කුමරුගේ බිරිඳයි
විවාහයට පෙර ඔහුගේ ඥති සොයුරියකි
කුරුණෑගල සවුඪ විජයබා රජුගේ මිනිබිරියක වූ ස්වර්ණවානික්‍යා කුමරිය ඇයගේ මවයි.

තම පුතුන් දෙදෙනකු සමඟ ලක්දිවට පැමිණියාය
පැපිලියානේ සුනේත්‍රා දේවි පිරිවෙන ඉදිවූයේ ඇගේ නමිනි
(අන්තරාළ ලිපි)

(3) සවැනි පරාක්‍රමබාහු මහරජු (1411 - 1466)(- (ශ්‍රී සංඝබෝධි පරාක්‍රමබාහු) රුකුලේ පරාක්‍රමබාහු(- කෝට්ටේ රාජධානිය අගනුවර කරගනිමින් රජවූ පළමු රජුයි
ලක්දිව අවසන් වරට ඒකඡත්‍ර කළ සිංහල රජුයි
(1) සහ (2) - ඉහත දෙපළගේ දෙවන පුතුය
(4) කීරවැල්ලේ ස්වර්ණ මාණික්‍යා කුමරිය(- සවැනි පැරකුම්බා රජුගේ අගමෙහෙසියයි
රාජපුත්‍ර ඨාකූර් පරපුරේ අටවන රාජපුත්‍ර ඨාකූර් වන දැදිගම පාලකයාගේ දුවෙකි
(අන්තරාළ ලිපි)

(5) හුරන්දර කුමරු (ස්වර්ණපුර)(- සවැනි පැරකුම්බා රජු ලක්දිවට පැමිණීමට පෙර උපන් පුතෙකි
ළාබාල වියේදී මිය ගියේය
මව් කුමරියගේ නම අප්‍රකටයි
(අන්තරාළ ලිපි)

(6) පුරන්දර කුමරු (කෝට්ටේ)(- VI පරාක්‍රමබාහු රජුට දාව ස්වර්ණමාණික්‍ය බිසවට උපන් පුතාය
අවාසනාවට ඔහුද ළාබාල වියේදී මිය ගියේය
(අන්තරාළ ලිපි)
(7) චන්ද්‍රවතී / ලෝකනාථා කුමරිය(- VI පැරකුම් රජුගේ පුතුන් මිය ගිය බැවින්, ඔහුගේ රාජ්‍ය උරුමය දියණිය හරහා යා යුතු විය
එම නිසා සංදේශ කාව්‍ය මගින් ඇයට සැමියෙකු ද, පුතුන් ද ඉල්වන ලදී
උලකුඩය දේවි යනු ඇගේ අභිෂේක නාමයයි
(රාජාවලිය)

(8) සුන්දර පාණ්ඩ්‍ය කුමරු (අම්බලන්තොට)(- උලකුඩය දේවියගේ රාජවංශික සැමියාය
අම්බලන්තොට මාණ්ඩලික රජුවූ සුන්දර පාණ්ඩ්‍යගේ පුතෙකි
පසුව "නල්මුරුකුණ" මිකිසන්නස් ඇමැති නමින් VI පරාක්‍රමබාහු රජුට අගමැති ධුරය දැරීය
(අන්තරාළ ලිපි)

(9) කෝට්ටේ ශ්‍රී සංඝබෝධි VII වන පරාක්‍රමබාහු මහරජු(- (ජයවීර පරාක්‍රමබාහු / ජයබාහු)(- උලකුඩය දේවියට ලැබුණු කුළුඳුල් පුතුය
මුත්තාට පසු ළාබාල වියේදී අභිෂේක ලැබීය
(රාජාවලිය)

(10) ගම්පොළ චන්ද්‍රdදේවි කුමරිය(- ගම්පොළ රජ පෙළපතේ දේමතාවත්තේ භුවනෙක බාහු ඈපාගේ දුවෙකි
(VI පැරකුම් රජු විසින් තම මුණුබුරු ඉහත) ජයවීර පරාක්‍රමබාහු කුමරුට විවාහ කරදෙන ලදී
(අභයසිංහ මහතාගේ රාජාවලිය නමැති පර්යේෂණ ග්‍රන්ථයෙනි)

(11) පුත් කුමරු(- VII පරාක්‍රමබාහු රජුගේ සහ බිසවගේ පුතෙකු වූ බව ද, ඔහු උත්පත්තියේ පටන් දුර්වලයෙකු වූ බවත්, පියාට පසු නාමිකව ඔහු රජ කරවා, රජුගේ දුව "මාණික්‍ය බණ්ඩාර" කුමරිය පාලනය ගෙන ගිය බවත් පෘතුගීසි ලේඛක කෞටෝ කියා ඇත
නම අප්‍රකටයි
(12) මාණික්‍ය බණ්ඩාර කුමරිය (අම්බරාවතී කුමරිය)(- කෞටෝට අනුව තම දුර්වල සහෝදරයා වෙනුවෙන් රටේ පාලනය ගෙන ගිය ඇය පසුව ඒ සඳහා යාපනේ සපුමල් කුමරු කැඳෙව්වාය
නමුත් ඉන්පසු ඇගේ ඉරණම පිළිබඳ කියා නැත
මැය VII පරාක්‍රමබාහු රජුගේ දුවයි (9) හලාවත කොරයා පරපුරේ ඉතිහාසයේ ඔවුන් VII පරාක්‍රමබාහු රජුගේ දුව වූ අම්බරාවතී (
අමරාවතී) කුමරියගේ පෙළපතේ බව කියා ඇත
මේ අනුව මාණික්‍ය බණ්ඩාර, අමරාවතීම විය හැකිය (
)

(13) ගම්පොළ රණමුඛ බණ්ඩාර කුමරු(- ගම්පොළ බුවනෙකබාහු ඈපාගේ පරපුරේ වූ මොහු අමරාවතී කුමරියගේ සැමියාය
(කොරයා පරපුරේ ඉතිහාසය)
ඉහත (12) සහ (13) දෙපළගේ පරපුර ඉදිරියට පැවතුනෙන්, එය මෙහි දී කියයුතු වේ
(1) රණමුඛ ආරච්චි(- අමරාවතීගේ සහ රණමුඛ බණ්ඩාරගේ පුතෙකි
(පරපුර විවාහය දන්නා කෙනෙක් මුලාශ්‍රය සමඟ දන්වන්නේ නම් මැනවි)

(2) එදිරිල්ලේ ආරච්චි(- ඉහත දෙපළගේ (12) සහ (13) දෙවන පුතුය
විවාහය -
එමානුවෙල් කොරයා නමින් බෞතිස්ම විය
(3) ජෙරනිමෝ කොරයා (කොළඹ ආරච්චි)(- ඉදිරිල්ලේ ආරච්චිගේ පුතෙකි
කෝට්ටේ දොන් ජුවන් ධර්මපාල මහරජුගේ ප්‍රධාන භාෂා පරිවර්තකයාය
(4) ඇනාකොරයා(- ජෙරනිමෝ කොරයාගේ බිරිඳයි
(5) කුමරියක්(- ජෙරනිමෝ කොරයාට සොයුරියකද වූවාය (නම, විවාහය -
නයිදේ මැගේ පුතෙකි (
පරපුර)

(6) ඩොමින්ගෝ කොරයා(- එදිරිල්ලේ රාළ / එදිරිමාන්න සූර්ය
- ජෙරනිමෝ කොරයාගේ දෙටුපුතුය
පෘතුගීසීන්ට විරුද්ධ සටන්වල වීරයෙකි
(7) සුභද්‍රd දේවි කුමරිය(- වීදිය බණ්ඩාර පරපුරට අයත් යෑයි සැලකෙන මෙම කුමරිය, ෂ විමලධර්මසූරිය රජු විසින් මහනුවරදී ඩොමින්ගෝ කොරයාව විවාහ කරදී, ඔහුට එදිරිමාන්න සූරිය නම ද දෙන ලදී
(8) පුත් කුමරු(- පරංගීන් විසින් මරවන ලදී
(ඩොමින්ගෝ කොරයාගේ ග්‍රන්ථය)

(9) සයිමන් කොරයා(- (නවරස්න බණ්ඩාර)(- ඩොමින්ගෝ කොරයාගේ මලණුවත්ය
(10) ෂිaeක දෙ ඊර්ටැබ්aථ- පෘතුගාල ජාතික, වංශවත් අනාථ තරුණියක වූ මෑ විවාහ කරගැනීමට සයිමන් කොරයා කැමැති වූ නිසා, ඔහු මරණ දඬුවමින් ගැලවිනි
හලාවත කොරයා පරපුර මෙම දෙපළගෙන් පැවතෙන බව කියැවේ
(9) කෝට්ටේ VII (ජයවීර) පරාක්‍රමබාහු රජුගේ පරපුර මෙතනින් අවසන් කරමි
(14) වික්‍රමබාහු කුමරු(- උලකුඩය දේවියට සහ නන්නූර් තුතයාට ලැබුණු දෙවැනි පුතුය
මොහු පිළිබඳ දේශීය / විදේශීය මූලාශ්‍ර නිහඬය
VII පැරකුම්බා රජුගේ මලණුවන්ය
එනමුදු උඩරට රජ වූ සේනාසම්මත වික්‍රමබාහු යනු මොහුට බව සෙනරත් පරණවිතාන මහාචාර්යතුමා මෙන්ම වෙනත් වියතුන් ද කියා ඇත
මූලාශ්‍ර වලින් ඒ බව යම් තරමකට පෙන්වීමට ද පුළුවන
(15) ගම්පොළ මංගලාදේවි කුමරිය - ගම්පොළ චන්ද්‍රදේවි (10) ගේ නැගණිය වූ ඇය වික්‍රමබාහු කුමරුගේ (14) බිරිඳයි
(රාජාවලි පර්යේෂණ ග්‍රන්ථය - අභයසිංහ මහතා)- උඩරට රජ පෙළපත වෙනම ලිපියක දක්වනු ලැබේ
) කෝට්ටේ VII වන පරාක්‍රමබාහු (ජයවීර පරාක්‍රමබාහු) මරා (කෞටෝට අනුව ඔහුගේ පුතාට පසුව යාපනේ සපුමල් කුමරු රජවිය
එමනිසා VI පරාක්‍රමබාහු පිහිටුවූ කෝට්ටේ රජපරපුර අභාවයට ගියේ ද
යාපනේ සපුමල් කුමරුද, VI වන පරාක්‍රමබාහු අයත් පරපුරේම (ශ්‍රී සංඝබෝධි) වූ, ඔහුගේ හදාගත් පුතෙකු නිසාවෙනි
මේ ඥතීත්වය මෙසේය
(අන්තරාළ ලිපි)

VI පරාක්‍රමබාහු රජු ශ්‍රී සංඝබෝධි පරපුරේ, ජාවාරට ජයමාල සහ සුනේත්‍රා දේවියගේ දෙවන පුතුය
(1) සහ (2) බලන්න
ඔවුන්ට තව පුත්තු දෙදෙනෙක් වූහ
(16) පරනධපසිංහ කුමරු(- සුනේත්‍රා දේවියගේ බාල පුතු වූ මොහු, මවත්, සොයුරාත් සමඟ ලක්දිවට පැමිණියේය
පසුව VI පැරකුම් රජු කෝට්ටේ අභිෂේක වූ විට, කෝරළමල පාලක ලෙස, සතර කෝරළේ සිට යුවරාජ පදවි දැරීය
සැළලිහිණියේ එන මායාදුනු නුවර රැඳි යුවරජු නම් මොහුය
(විවාහය, පරපුර අප්‍රකටයි
දන්නෙකු වෙත් නම් මූලාශ්‍රය සමඟ දන්වා එවත්වා)
(17) ජාවාරට හුරන්දර රජු(- ජයමාල කුමරුගේ සහ සුනේත්‍රා දේවිගේ දෙටුපුතුය
ජාවා රටේ රැඳී සිට එහි රජවිය
(අන්තරාළ ලිපි)

(18) පණික්කළ සෙනෙවි(- පුරන්දර රජුගේ පුතෙකු වූ මොහු VI පැරකුම් රජු කල ලක්දිවට ආවේය
රජු විසින් තනතුරු දී ලංකාවේ රැඳවීය
"මාණික්‍ය ප්‍රතිරාජ" නම් මොහුමය
(අන්තරාළ ලිපි)

(19) කීරවැල්ලේ කුමරියක්(- VI පරාක්‍රමබාහු රජු විසින් තම බිසව වූ කීරවැල්ලේ ස්වර්ණමානික්‍යගේ නැගනිය වූ කුමරිය, තම ඥති පුතුට, පණික්කලට විවාහ කරදෙන ලදී
(පෞද්ගලික නම අප්‍රකටයි)

(20) කෝට්ටේ VI බුවනෙකබාහු මහරජු(- සපුමල් / චම්පික පෙරුමාල් කුමරු(- පණික්කලගේ සහ කීරවැල්ලේ කුමරියගේ දෙටු පුතාය
මොහු VI පරාක්‍රමබාහු රජුගේ පුත් තනතුරේ වැඩුණේය
රජුගේ පුතා මළ පසු, රජ කමට නම් කරනු ලැබුවේ උලකුඩය දේවිගේ පුත් ජයවීර පරාක්‍රමබාහුය
සපුමල් කුමරු, තම මව් පස කීරවැල්ලේ ඥතීන්ගේ උදව්වෙන්, ජයවීර පරාක්‍රමබාහුට හානිකර රජවෙතැයි, VI පැරකුම්බා රජු බියෙන් පසුවිය
එමනිසා ඔහු ආර්ය චක්‍රවර්තී මැඬලීමට යාපනයට යෑවීය
නමුත් ඔහු යාපනය යටත් කර ගත්තේය
පසුව රජු සිතූසේම, ජයවීර පරාක්‍රමබාහු රජුට පසු කෝට්ටේ රජවිය
(21) ධනමැණිකා රත්නාවලී බිසව(- කෞටෝට අනුව උඩරට පාලකගේ දුවක වන මෙම කුමරිය, සපුමල් කුමරුගේ බිසවයි.

VI බුවනෙකබා රජුගේ ඇවෑමෙන්, තම ළාබාල පුතු වෙනුවෙන් කාලයක් රාජ්‍යය ද විචාලාය
VI බුවනෙකබාහු රජපුත් VII වන පණ්ඩිත පරාක්‍රමබාහු රජු, ඔහුගේම බාප්පා වූ අම්බුළුගල කුමරු විසින් මරවන ලදී
නමුත් මෙම පරපුර අභාවයට නොගොස් දිගටම පැවත ආයේය
ඉතා අප්‍රකට මෙම පරපුර පිළිබඳ තොරතුරු, ඒ පෙළපතේ අද වෙසෙන්නන් ගෙන් ලබා ගන්නා ලදී
ඒ මෙසේය, කෝට්ටේ VI වැනි බුවනෙකබා මහරජුට පුත්තු තිදෙනෙක් වූහ
(1) කෝට්ටේ VII පණ්ඩිත පරාක්‍රමබාහු රජු(- තම බාප්පා වූ අම්බුළුගල කුමරු, කෝට්ටේ රාජ මාලිගයේ දී මරවන ලදී
(2) නවරත්න බණ්ඩාර(- සපුමල්ගේ තවත් පුතෙකි
(පරපුර, විවාහය -
)

(3) සූරිය බණ්ඩාර(- සපුමල් කුමරුගේ තවත් පුතෙකි
(4) සීතාවක භූවනෙකබාහු(- සූරිය බණ්ඩාරගේ පුතෙකි
පරපුර, විවාහය
ප්‍රාදේශීය පාලකයකු විය (
විවාහය)

(5) යාපා බණ්ඩාර(- සීතාවක භුවනෙකබාහු ගේ පුතෙකු වූ මොහු, සීතාවක ෂ රාජසිංහ මහරජුගේ සමකාලීනයෙකි
මඩවල ලිපියේ එන යාපා බණ්ඩාර නම් මොහුය (
විවාහය)

(6) සෝතුපාල බණ්ඩාර(- යාපා බණ්ඩාරගේ පුත් කුමරෙකි
විවාහය)

(7) කුසුමාසන බිසව(- යාපා බණ්ඩාරගේ දුවක වූද, සෝතුපාල බණ්ඩාරගේ සොයුරිය වූද මැය, උඩරට කරළියද්දේ රජුගේ අග බිසොවයි.

උඩරට දෝන කැතරිනා (කුසුමාසන දේවි) රැජිනගේ මවයි. (උඩරට රජ පෙළපත යටතේ බලනු)
(8) දෙනවක මායාදුන්නේ කුමරු(- සෝතුපාල බණ්ඩාරගේ පුතෙකි
පසුව උඩරට සෙනෙරත් මහරජු විසින් පලවා හරින ලදී
(9) කීරවැල්ලේ කුමරියක්(- දෙනවක මායාදුන්නේ කුමරුගේ බිසවයි.

(10) දෙනවක රාජසිංහ බණ්ඩාර කුමරු(- සෝතුපාල බණ්ඩාරගේ තවත් පුතෙකි
පරපුර විවාහය)

මෙම පරපුර අභාවයට නොගොස්, පෘතුගීසි සමයේ කඳුකරයේ රහසේ ජීවත් වී, අද දක්වා පැවත එයි
කෝට්ටේ VI වැනි බුවනෙකබාහු මහරජ පරපුර පිළිබඳ විස්තර මෙතනින් අවසන් කරමි
VI බුවනෙකබාහු මහරජ පුත්, කෝට්ටේ පණ්ඩිත පරාක්‍රමබාහු රජු මරා අම්බුළුගල කුමරු රජවිය
ඔහු කවරු ද යත්, VI බුවනෙකබාහු රජුගේ මලණුවන්ය
පණික්කළ සෙනෙවිට (18) සහ බිරිඳ වූ, කීරවැල්ලේ කුමරියට (19) දරුවෝ තිදෙනෙක් වූහ
(20) VI බුවනෙකබාහු මහ රජ
(22) කුමරියක්(- ඇයගේ විවාහය, පරපුර අප්‍රකටයි
(දන්නෙක් වෙත්නම්, මූලාශ්‍රය සමඟ දන්වා එවත්වා)

(23) පරතෘපසිංහ කුමරු (අම්බුළුගල)(- මොහුද කෝට්ටේ VI පරාක්‍රමබාහු රජු යටතේ ඇති දැඩිවිය
පසුව, අම්බුළුගල සිටි යුවරජ මළ පසු එහිගොස් යුවරජ පදවි දැරීය
පසුව තම දෙටු සොයුරාගේ පුතා වූ පණ්ඩිත පරාක්‍රමබාහු මරා VIII වීර පරාක්‍රමබාහු නමින් කෝට්ටේ රජවිය (රාජාවලිය)

(24) කීරවැල්ලේ ජ්‍යෙෂ්ඨ කුමරියක්(- VIII වීර පරාක්‍රමබාහු රජුට අගමෙහෙසි විය
පුත්තු පස් දෙනෙක්ද, දුවක්ද වූහ
(25) කීරවැල්ලේ කනිෂ්ඨ කුමරියක්(- ඉහත කුමරියගේ නගාය
පුතුන් දෙදෙනකු (දුන් සතකි)
ඇගේ නමද අප්‍රකටයි
VIII වීර පරාක්‍රමබාහු රජුට මෙහෙසි වූවාය
කෝට්ටේ VIII වීර පරාක්‍රමබාහු රජුට දාව ඉහත බිසෝවරුන්ට ලැබුණු දරුවන්ගෙන් ආ පරපුර අසමඟියෙන් ද, බල තෘෂ්ණාවෙන්ද රට බෙදා පාලනය කර, අවසානයේ කෝට්ටේ රාජ ධානිය පෘතුගීසීන්ට තෑගි ඔප්පුවකින් ලියාදෙන තත්ත්වයට රට ගෙන ගියහ
(26) කෝට්ටේ ධර්ම පරාක්‍රමබාහු මහරජ (කෝට්ටේ)(- වීරපරාක්‍රමබාහු රජුගේ පළමු බිසවගේ දෙටු පුතා ලෙස සැලකේ. කොළොම්තොට වෙළමේ අයිතිය පෘතුගීසීන්ට පැවරුවේ මොහුය
රජු රවටා කොළඹ බලකොටුවක් ඔවුන් විසින් ඉදිකරන ලදී
ඇතැම් ඉතිහාසඥයකු ගේ මතය, මොහු අභිෂේක රජු නොවූ බවත්, තම සොයුරු විජයබාගෙන් රාජ්‍යය ලබාගැනීමට මොහු මෙසේ පෘතුගීසීන්ට උදව් කළ බවත්ය
(27) යාපනේ ෂ වැනි පරරාජසේකර රජුගේ දූ කුමරිය(- ධර්ම පරාක්‍රමබාහු රජුගේ බිසව බව කියවේ
(එස්. බී. කරලියද්ද - ලංකාවේ රජකළ බාහු රජවරු සහ වෙනත් ඓතිහාසික කථා
(නම අප්‍රකටයි) ධර්ම පරාක්‍රමබාහු රජුගේ දරුවන් සිටි බවක් නොදැක්වේ
(දන්නෙකු වෙත්නම් මූලාශ්‍රය සමඟ දන්වා එවන්න)

(28) මැණික්කඩවර රාජසිංහ කුමරු(- VIII වීර පරාක්‍රමබාහු රජුගේ පුතෙකි
තම මස්සිනා සමඟ, උඩරට සාමන්ත රජු කෝට්ටේ පාලනයට එරෙහිව කටයුතු කරන බව අසා එහි ගොස් උඩරට රජු යටපත් කළේය
තම දෙටු සොයුරු වූ VI විජයබා රජු සමඟ කීරවැල්ලේ එකම කුමරියක් සමඟ එකගෙයි කෑවේය
(විස්තර VI විජයබා පරපුර යටතේ) - රාජාවලිය

(29) රයිගම් බණ්ඩාර කුමරු(- රයිගම් කෝරළේ පාලකයා විය
(පරපුර, විවාහය අප්‍රකටයි) - රාජාවලිය

(30) මද්‍රී දේවි කුමරිය (කපුරු ළමා එතන)(- VIII වීර පරාක්‍රමබාහු රජුට දාව ඔහුගේ අග මෙහෙසියට ලැබුණු මේ දුව විවාහ වූයේ, රජුගේම දෙවැනි බිසව (25) ලත් පුතුන් දෙදෙනා වූ සකල කලාවල්ලභ සහ තනීය වල්ලභ සමඟයි
ඇගේ පරපුර, ඒ සැමියන් සමඟ දැක්වේ
(31) කෝට්ටේ VI වැනි විජයබාහු මහරජු(- VIII වීර පරාක්‍රමබාහු රජුගේ දෙවන පුතුය
විජයබා කොල්ලය නම් ප්‍රසිද්ධ කැරැල්ලට මුල් වූයේ මේ රජුගේ විවාහ සහ රාජ්‍ය උරුමකරු පිළිබඳ ප්‍රශ්නයයි
(32) කීරවැල්ලේ අනුලා කහතුඩ කුමරිය(- සුප්‍රකට කීරවැල්ල පරපුරේ කුමරියක වූ ඇය VI විජයබා රජුට සහ මැණික්කඩවර රාජසිංහ රජුගේ හවුල් බිසවයි. ඇය දරුවන් උස් මහත්වීමට පළමුව මිය ගියාය
(රාජාවලිය)

(33) කීරවැල්ල කුමාරිහාමි(- ඉහත බිසව මළ පසු, කීරවැල්ල රජ පෙළපතේම වූ මෙම කාන්තාව VI විජයබා රජුට බිසව වූවාය
ඇය පෙර විවාහ ව සිටි බවද කියනු ලැබේ
පසුකාලීන ලේඛනයක ඇගේ අභිෂික්ත නම "කීරවැල්ලේ දේවරාජසිංහ කුමරිය" ලෙස කියා ඇත
මෙම විවාහයේ දී, කෝට්ටේ රජ මැදුරට ඇය සමඟ පැමිණි "කීරවැල්ලේ දේවරාජ" නම් කුමරුට, VI විජයබා රජු රාජ්‍යය පැවරීමට යැමෙන් විජයබා කොල්ලය ඇතිවිය
VI විජයබා රජුට අනුලා කහතුඩ බිසව නිසා පුත්තු ද, දූවරු ද වූහ
මේ පරපුරු සංකීර්ණ බැවින් VI විජයබා රජුගේ අනෙක් සොයුරන් විස්තර කර, අනතුරුව එම පරපුර දක්වනු ලැබේ
(34) උඩුගම්පොළ සකල කලා වල්ලභ රජු(- VIII වීර පරාක්‍රමබාහු මහරජුට දාව කීරවැල්ලේ කනිෂ්ඨ දේවියට (25) ලැබුණු දෙටු පුතාය
ධර්ම පරාක්‍රමබාහුට පසුව කෝට්ටේ මහරජකම ඔහුට පවරනු ලැබුවත්, එය ප්‍රතික්‍ෂේප කළේය
(රාජාවලිය) උඩුගම්පොල ප්‍රදේශයේ අදත් ප්‍රාදේශික දෙවියෙකු ලෙස වන්දනයට පාත්‍ර වේ
අගබිසවට අමතරව, රජක කුලයට අයත් දේවියකගෙන් ලැබුණු කළුකුමාර නම් පුතා රජු මැරීමට කුමන්ත්‍රණය කළත්, එය අසාර්ථක විය
(35) මාදම්පේ තනීය වල්ලභ රජු(- ඉහත රජුගේ මලණුවන්ය
මාදම්පේ පෙදෙසේ අදටත් දේවත්වයෙන් පිදේ
ඉහත දෙසොහොයුරන්, මද්‍රීදේවි නම් තම පියාගේම, අග මෙහෙසියගේ දූ සමඟ සම විවාහයකට එළඹ සිටි බව කියනු ලැබේ
(එස්. බී. කරලියද්දේ - ල
ර
බා
)

මේ දෙපළගේ හවුල් විවාහයේ විය හැකි දරුවන්, ජනප්‍රවාද ඇසුරින් දක්වනු ලැබේ
(1) ගලහත් බණ්ඩාර කුමරු(- මොහුද දේවත්වයට පාත්‍ර වී ඇත
(2) තදීය කුමරු(- ඉහත කුමරුගේම තවත් නමක් දැයි නොදනිමි
(3) තම්මිට සූරිය බණ්ඩාර කුමරු(- ප්‍රාදේශීය පාලකයෙකු විය
දියණියන් දෙදෙනෙකු විය
වැඩිමහළු දියණිය කොනප්පු බණ්ඩාර සමඟ හාදකමක් පැවැත්වූ බව කියැවේ
දෙවැනි දියණිය -ළමා බණ්ඩාරකුමරිය පළමු ව රයිගම කුඩා බණ්ඩාර වත් දෙවැනි ව සීතාවක ධර්ම බණ්ඩාර වත් විවාහ කරගත් බව කියැවේ)

(4) කිරිබොන ආදිපාද(- දේවත්වයට පාත්‍ර වී ඇත